💜💜සිංහල පරිවර්තනය : සුලෝචනා ජයකොඩි💜💜
ප්‍රෝ බොනෝ (නොමිලේ නීති සේවය)
පළමු නඩු වාරයට සතියකට පෙර
ඔයා කියන්නේ අපි ෂින් ජුන්-සොක්වයි ඕ ග්යු-ජැංවයි දැන්ම එළි කරන්න ඕන කියලද?
ඔයාට ප්‍රශ්නයක් වෙන්නේ නැද්ද?
ඔයා එයාලත් එක්ක හැප්පුණොත්,
ආයේ කවදාවත් නීතිඥයෙක් විදියට වැඩ කරන්න හම්බවෙන එකක් නෑ.
- බයයිද? - බයයි?
- කවුද කියන්නේ? - මිස්ටර් කන්ග්.
ඇයි අපි පියවරෙන් පියවර ඉස්සරහට යන්නේ නැත්තේ?
ඔයා දන්නවනේ, මුළු නීති ලෝකයම පාලනය කරන බලය තියෙන්නේ එයාලට කියලා.
නෑ. ඇත්තටම එයාලා පාලනය කරන්නේ මුළු රටම.
මේ නඩුව අනිත් ඒවා වගේ නෙවෙයි.
අනේ ඕ මහත්තයෝ. අපි පොඩ්ඩක් විවේක ගමුකෝ!
අම්මපා.
දෙයියනේ.
අනේ ඕ මහත්තයෝ!
කිම් හෝ-ජින් හිටපු පුවත්පත් කර්තෘ
ඔයා හැමදාම ව්‍යායාම කරන නිසා හරිම ෆිට් එකේ ඉන්නවනේ.
මට නම් ඔයාව අල්ලන්නවත් බෑ.
මං හිතන්නේ මම අපේ සමාගමේ උපදේශකවරුන්ව හරියට බලාගෙන නෑ වගේ.
ඔයාලා ඔක්කොමලට පණ නෑනේ.
අනේ එහෙම කියන්න එපා.
කලින් රස්සාවලින් අයින් වුණාට පස්සේ, අපි හැමෝම හොඳට සැපෙන් ඉන්නේ
ඕ ඇන්ඩ් පාට්නර්ස් එකේ පිහිටෙන් තමයි, ඕ මහත්තයෝ.
හිටපු විනිසුරු බ්යොන් ජුන්ග්-හොන්
කන්ග් දා-විත්ගේ නඩුව ගැන වද වෙන්න එපා.
ඒක බාර දෙන්නේ
වැඩේ සද්ද නැතුව ගාණට කරන විනිසුරුවරයෙක්ට.
අනේ ලොකු දෙයක්. ස්තූතියි,
කිම් මහත්තයා වගේම විනිසුරු බ්යොන්.
මම කොහොමහරි කිසිම අමුතු විදියේ ප්‍රවෘත්තියක් පලවෙන එකත් නවත්තන්නම්.
අප්පේ. ඔයා තමයි බාලම එක්කෙනා, ඒ වුණාට ඔයාට කොහෙත්ම ෆිට් නෑනේ.
අම්මෝ, මට නම් පණ නෑ.
පාක් මහත්තයා, ඔයා පැමිණිලි පාර්ශවයේ වැඩ ටික බලාගන්නවා නේද?
හිටපු නීතිපති පාක් ස්‍යුන්ග්-ග්‍යු
අනිවාර්යයෙන්ම. ඕ මහත්තයා බය නැතුව ඉන්නකෝ.
අනේ මන්දා.
ඔයාලා ඔක්කොමලා නිසා මට ලොකු සහනයක් දැනෙනවා.
ඒක නෙවෙයි, ඕ මහත්තයෝ.
කැබිනට් සංශෝධනයෙන් පස්සේ යූන් ඇමතිතුමා අයින් වෙනවනේ,
එයා මට බැගෑපත් වුණා එයාට උපදේශක තනතුරක් අරන් දෙන්න කියලා.
ඔයාට පුළුවන්ද ඒ ගැන පොඩ්ඩක් සලකලා බලන්න?
එයා වැඩ කළේ රජයේ සේවකයෙක් විදියට විතරනේ,
ඉතින් එයාට ළමයින්ගේ වෙඩින් එකක්වත් ගන්න සල්ලි නෑ.
එහෙමද?
මේ දවස්වල දකින්න ලැබෙන්නේ නැති ජාතියේ කෙනෙක්නේ. අවංක රජයේ නිලධාරියෙක්.
හරි, අපි ආයේ දුවමු.
ඇහ්?
අනේ ඕ මහත්තයෝ!
අපි තාම විනාඩි පහක්වත් වාඩි වෙලා හිටියේ නෑනේ!
ඕ ඇන්ඩ් පාට්නර්ස් එකේ උපදේශකයින් විදියට වැඩ කරන
හිටපු ඉහළ රාජ්‍ය නිලධාරීන් ගාණ
මුළු ආණ්ඩුවේම ඉන්න නිලධාරීන් ගාණටත් වඩා බොහොම වැඩියි.
අපි සාමාන්‍ය විදියට පියවරෙන් පියවර ගියොත්,
අපිට එයාලව පරද්දන්න බෑ.
ඉතින්, ඔයා මොකක් කරන්න කියලද යෝජනා කරන්නේ?
අපි අඩුම තරමේ වේදිකාවට බෝම්බයක්වත් විසි කරන්න ඕන.
- මොකක්ද? - මතකද අපි අන්තිමට දාන්න හිටපු
ලොකු බෝම්බෙ?
අපි ඒක පළවෙනි නඩු වාරයේදීම දාමු.
මොකක්?
ඒ වගේම අපි ඉල්ලා සිටිනවා මේ හැමදේකම මහ මොළකරු වෙච්ච...
වර්තමානය, සිවිල් මහාධිකරණය
ඕ ඇන්ඩ් පාට්නර්ස් නිර්මාතෘ,
ආචාර්ය ඕ ග්යු-ජැං මහතාව,
තවත් සාක්ෂිකරුවෙක් විදියට නම් කරන්න කියලා.
ස්වාමීනි!
ඔහු මේ අනවශ්‍ය සාක්ෂිකරුවන්ව ඉල්ලන්නේ
උසාවිය ඉස්සරහා ද්වේශ සහගත චේතනාවකින්. ස්වාමීනි--
පොඩ්ඩක් නවත්තනවද? මැද්දට පැනලා බාධා කරන්න එපා.
ස්වාමීනි!
ඔබතුමා මේ ඉල්ලීම ප්‍රතික්ෂේප කරන්න ඕන.
- ස්වාමීනි! - උසාවියේ නිශ්ශබ්දතාවය රැකගන්න!
මේ සාක්ෂිකරු ඉල්ලීම නඩුවට අදාළයි කියලා ඔයාට විශ්වාසද?
අනිවාර්යයෙන්ම ස්වාමීනි.
ඔබතුමාට අවශ්‍ය නම්, ඊට අදාළ සාක්ෂි මේ උසාවියට ඉදිරිපත් කරන්න මට අවසරද?
ඔව්, පුළුවන්.
පොඩ්ඩක් ඉන්න.
මොකක්ද?
විනිසුරු ෂින්,
සභාපති ජෑන්ග්ගේ නඩුව ගැන විශ්ලේෂකගේ රිපෝට් එක හම්බවුණාද?
තාම නෑ සර්.
මේ දවස්වල ඉන්න තරුණ විනිසුරුවරුන්ට වගකීමක් කියල දෙයක් නෑ.
මෙච්චර පැහැදිලි නඩුවක් ඇයි මෙයාලා මේ තරම් කල් අදින්නේ?
මම ආයෙත් එයාලට කියන්නම්. බය වෙන්න එපා සර්.
අර සභාපති ජෑන්ග් කියන මනුස්සයා.
අපේ වැටිලා තියෙන ආර්ථිකයට ඒ මනුස්සයව ඕන වෙනවා.
නුවණක්කාර තීරණයක් ලැබෙන විදියට වග බලාගන්න.
කොහොමත් අපි ඉන්නේ එකම බෝට්ටුවේනේ, නේද?
ස්වාමීනි?
- ස්වාමීනි. - ඔව්?
හරි. සමා වෙන්න.
කතා කරන්න, පැමිණිලි පාර්ශවයේ විත්තිකරු. ආ නෑ, පැමිණිලි පාර්ශවයේ නීතිඥතුමා.
තව කෙනෙක්ගේ දුරකථන ඇමතුමක් හොරෙන් රෙකෝඩ් කරන එක අපරාධයක්.
අනික අවසර නැතුව ගත්ත රෙකෝඩින්ග්ස් උසාවියේ සාක්ෂි විදියට පාවිච්චි කරන්න බෑ.
මේක ඔබතුමාත් හොඳටම දන්නවනේ ස්වාමීනි.
සන්නිවේදන රහස්‍යභාවය සුරැකීමේ පනත උල්ලංඝනය කිරීම යටතේ,
අපි විත්තිකරු ගැන වහාම පැමිණිලි කරනවා.
ඔව්, ඔහු හරි. වෙන කෙනෙක්ගේ කෝල් එකක් හොරෙන් රෙකෝඩ් කරාම,
ඒක සාක්ෂියක් විදියට පිළිගන්න බෑ.
හැබැයි,
මේ රෙකෝඩින් එක
මෙතනින් ඉවර වෙන්නේ නෑ.
- කොහොමත් අපි ඉන්නේ එකම බෝට්ටුවේනේ, නේද? - තාත්තේ, මීටින් එක පටන් ගන්නයි යන්නේ.
ආ එහෙමද. හරි. එහෙනම් අපි පස්සේ කතා කරමුකෝ.
මේ කෝල් එකේ දෙන්නෙක්ට වඩා හිටියා.
මේක තුන්දෙනෙක් සම්බන්ධ වෙච්ච ගෘප් කෝල් එකක්.
ඕ මහත්තයාට "තාත්තා" කියලා කතා කරපු කෙනා
වෙන කවුරුත් නෙවෙයි ඕ ජුන්ග්-ඉන්,
ඕ ඇන්ඩ් පාට්නර්ස් එකේ හිටපු CEO වගේම කළමනාකරණ හවුල්කාරවරිය.
පැමිණිලි පාර්ශවයේ නීතිඥතුමාත් මේක හොඳටම දන්නවා.
එක්කෙනෙක් මොකුත් කිව්වේ නැති වුණත්,
නිකන් අහගෙන හිටියා වුණත්,
එයාලා කෝල් එකට සම්බන්ධ වෙලා හිටපු තාක් කල්,
රෙකෝඩින් එක සාක්ෂියක් විදියට පිළිගන්න පුළුවන්.
මේ කෝල් එක රෙකෝඩ් කරලා තියෙන්නේ මිස් ඕ.
ඇයි ජුන්ග්-ඉන්...
මිස් ඕ, මම ඔයාව ත්‍රී-වේ කෝල් එකකට ගන්නම්.
දුරකථන ඇමතුම් පටිගත කිරීමක්
නුවණක්කාර තීරණයක් ලැබෙන විදියට වග බලාගන්න.
කොහොමත් අපි ඉන්නේ එකම බෝට්ටුවේනේ, නේද?
තාත්තේ, මීටින් එක පටන් ගන්නයි යන්නේ.
ආ එහෙමද. හරි.
එහෙනම් අපි පස්සේ කතා කරමුකෝ.
ස්වාමීනි,
අපිට මේ සාක්ෂිකරුවන්ව ඕන ඇයි කියලා පැහැදිලි කරන්න
ඒක ප්‍රමාණවත්ද?
ම්ම්, මේක නිකන්ම නිකන් කාරණයක් නෙවෙයි වගේ.
අනිවාර්යයෙන්ම නෑ.
හරි එහෙනම්. අපි මේක ගැඹුරින් සලකලා බලලා,
හොඳට හිතලා තීරණයක් දෙන්නම්.
ඔබතුමා තීරණය දෙන එක ඉක්මන් කළොත් හොඳයි ස්වාමීනි.
මොකද මේ වෙලාව
සවස පුවත්පත් මුද්‍රණයට යවන වෙලාවට කිට්ටු නිසා,
ලිපි වැල නොකැඩී එන්න පටන් ගනීවි.
මම හිතුවේ ඒක අවුලක් නෑ කියලා.
බාහිර බලපෑම් නිසා සාක්ෂිකරුවන් අත්හිටුවයිද?
ඕ ඇන්ඩ් පාට්නර්ස් කියන්නේ ලොබි කණ්ඩායමක්ද?
අවසන් කොටස
උසාවිය මේ වගේ දෙයක් කළා කියලා හිතන්නත් බෑ.
ඕ ඇන්ඩ් පාට්නර්ස්ලා...
- අර බෝම්බෙ නම් ලොකුවටම පිපිරුණා. - ආයේ අහලා.
මේ ඩිජිටල් කාලේ, සවස පත්තරවලින් වැඩක් වෙයිද කියලා මට සැක හිතුණා.
ඒත් ඔයා ආයෙත් වැඩේ කළානේ!
මිනිස්සු වැඩ ඇරිලා යන වෙලාවට එයාලගේ අවධානය ගන්න හොඳම විදිය තාමත් ඒක තමයි.
ඔයා ආයෙත් වැඩේ ගොඩ දැම්මා!
ඒක විතරක් නෙවෙයි.
- මොකක්ද? - සමාවෙන්න?
ප්‍රධාන පුවත්පත්වල
කර්තෘවරු ඔක්කොමලා ඕ ඇන්ඩ් පාට්නර්ස් එකේ උපදේශකයෝ.
හැබැයි ප්‍රධාන පුවත්පත් ඔක්කොම පලවෙන්නේ උදේටනේ.
ඔයා නම් මාර මොළකාරයෙක්.
එයාලට මැදිහත් වෙන්න වෙලාවක් තිබ්බෙම නෑ.
ඔන්ලයින් නිවුස් එහෙමත් වැල නොකැඩී යනවා.
අපි දෙබරෙට ගලක් ගැහුවා වගේනේ, ඉතින් එයාලට අපිව මගහරින්න බෑ.
දැන් ඉතින්,
අපිට නියම ෆයිට් එකක් දෙන්න පුළුවන්.
ඒත් ඇත්තටම මිස් ඕ හොඳින්ද?
ඒකනේ මාත් බැලුවේ.
ඒ වෙලාවේ කෝල් එක කනෙක්ට් වෙලා තිබ්බේ නෑ.
ඕ මහත්තයෝ, මිස් ඕ කිව්වා මේක හදිස්සියක් කියලා, ඒකයි මම එයාට ලයින් එක දුන්නේ.
මුල ඉඳන්ම මේක ත්‍රී-වේ කෝල් එකක් කරගෙන,
ඔයා අහගෙනද හිටියේ?
උසාවිය පිළිගන්න සාක්ෂියක් හදාගන්න ඕන නිසා?
ශ්‍රේෂ්ඨාධිකරණය
පොඩ්ඩක් ඉවසන් හිටියොත් මේ කුණාටුව පහවෙලා යයි.
ඔබතුමා ශක්තිමත්ව ඉන්න ඕන.
අපිට බෑ අධිකරණයට කැළලක් වෙන්න දෙන්න.
විනිසුරු ෂින්,
දැනට තියෙන තත්ත්වෙත් එක්ක බැලුවම,
අපි මේ කතා කරන එක එච්චර හොඳ මදි වගේ.
- මට සමා වෙන්න. - විනිසුරු කිම්!
මට සියොල් මධ්‍යම දිස්ත්‍රික් උසාවියේ ජ්‍යෙෂ්ඨ ප්‍රධාන විනිසුරුවරයාව සම්බන්ධ කරලා දෙන්න.
රෙකෝඩින් එක එළියට දාපු එක ගැන ඔයාට අවුලක් නැද්ද?
රිද්දලා ඉවර වෙලා දැන් මාව සනසන්න හදනවද?
ඔයානේ මාව ඒ තැනට තල්ලු කළේ.
මම වැටිච්ච උගුල ගැන ඔයා කොච්චර දුරට දන්නවද?
දා-විත්.
ඔයා මේ මොන විකාරයක්ද කියවන්නේ?
මම මෝඩයෙක් නෙවෙයි, ජුන්ග්-ඉන්.
මුල ඉඳන්ම මම ඔයාව විශ්වාස කළේ නෑ.
ඒත් සමහර දේවල් ගැළපුණේ නෑ.
ඔයත් මේකට හවුල් නම්,
ඔයාට තිබ්බේ නෑ මාව ඕ ඇන්ඩ් පාට්නර්ස් එකට ගේන්න කිසිම හේතුවක්.
ඔයාගේ තාත්තා මාව නීතිඥයෙක් විදියට ලියාපදිංචි කරන්නවත් කැමති වුණේ නෑනේ.
ඒ අපි පුහුණු වෙන කාලේ තිබ්බ ආදරේ අමතක කරන්න ඔයාට බැරි වුණු නිසාද?
අනේ නිකන් ඉන්න. ඔයා එහෙම කරන ජාතියේ කෙනෙක් නෙවෙයිනේ, ජුන්ග්-ඉන්.
ඉතින්, මට හිතාගන්න ඉතුරු වුණේ එකම දෙයයි.
ඔයාට ඕන වුණේ
ඔයාගේ තාත්තව රවට්ටන්න පාවිච්චි කරන්න පුළුවන් දුර්වලකමක් වෙන්න මාව.
අපි මුලින්ම මුණගැහුණු වෙලාවේ, ඔයා කිව්වා ඔයාට මගේ උදව් ඕන කියලා.
ඔයා අදහස් කළේ මේක ගැනද?
ඔයා කියපු හැමදේම හරි.
මම සමාව ඉල්ලන්නේ නෑ.
දැන් එහෙම කරන එකෙත් තේරුමක් නෑනේ.
මගේ තාත්තත් එක්ක හැප්පෙන එක ලේසි වෙන්නේ නෑ.
ඔයාට එයාව පරද්දන්න ඕන නම්, එයා ළඟ තියෙන ඇත්ත දේවල් ගැන හොයලා බලන්න.
එයාගේ ඇත්ත දේවල්?
මගේ තාත්තා එක සැරයක් කිව්වා
යමක් හංගන්න තියෙන හොඳම විදිය තමයි
ඒක ඇත්ත ගොඩක් මැද්දේ හංගන එක කියලා.
ඇත්ත 99ක් මැද්දට එක බොරුවක් දැම්මම,
මිනිස්සුන්ට ඒක හොයාගන්න බැරි වෙනවා.
මගේ තාත්තා කියන දේවල් ගොඩක් වෙලාවට ඇත්ත.
ඒ ඇත්ත දේවල් ඇතුළේ හොයලා බලන්න එයා හංගගෙන ඉන්නේ මොකක්ද කියලා.
- ආයුබෝවන්, මිස් පාක්. - ලොකු ප්‍රශ්නයක් වෙලානේ, මිස්ටර් කන්ග්!
ඇයි? මොකක්ද වුණේ?
නඩුව එකපාරටම වෙන කෙනෙක්ට පැවරුවා
විනිසුරු ෂින් එක්ක හිතවත් ජ්‍යෙෂ්ඨ ප්‍රධාන විනිසුරුවරයෙක්ට.
පොඩ්ඩක් ඉන්න, ඔයා මොනවා ගැනද මේ කියන්නේ?
සියොල් මධ්‍යම දිස්ත්‍රික් උසාවිය
වන්දි සඳහා වන සිවිල් මහාධිකරණය
නඩුව මාරු කරන්න හේතුව මොකක්ද ස්වාමීනි?
හරි.
ජ්‍යෙෂ්ඨ ප්‍රධාන විනිසුරු කිම් සොන්ග්-හුන්
මේක මහජනතාවගේ උනන්දුව තියෙන වැදගත් නඩුවක් නිසා,
හොඳින් සලකා බලන්න කියලා මේක අපේ ජ්‍යෙෂ්ඨ මණ්ඩලයට පැවරුවා.
නඩුවක් යන අතරතුර ඒක වෙන කෙනෙක්ට පවරන එක කවදාවත් වෙලා නැති දෙයක්.
උසාවිය ලෑස්ති වෙලා හිටියේ සාක්ෂිකරුවන්ව අනුමත කරන එක ගැන තීන්දුව දෙන්නයි!
කොහොමත් දැනට සේවයේ ඉන්න විනිසුරුවරයෙක්ව සාක්ෂිකරුවෙක් විදියට ඉල්ලන එකත්
කවදාවත් වෙලා නැති දෙයක් නේද?
පැමිණිලි පාර්ශවයේ නීතිඥතුමා.
සාක්ෂිකරුවන්ගේ ඉල්ලීම ගැන ඔබතුමාට මොනවා හරි කියන්න තියෙනවද?
එහෙමයි ස්වාමීනි.
විත්ති පාර්ශවය දිගින් දිගටම නඩු වෙනස් කිරීම් ගැන කතා කරනවා.
ඒකේ කිසිම පදනමක් නෑ.
රෙකෝඩින් එකේ කොතනද එහෙම දෙයක් ගැන කියවෙන්නේ?
මූලික අයිතිවාසිකම් පිළිබඳ විනිසුරුවරයෙක් සහ නීති සමාගමක අයිතිකාරයෙක්
විශේෂ නඩුවක් හසුරුවන්නේ කොහොමද කියලා සාකච්ඡා කළා.
සාකච්ඡා කළා?
ඕ මහත්තයාවත්, ඕ ඇන්ඩ් පාට්නර්ස්වත් සභාපති ජෑන්ග් හ්යොන්-බේව නියෝජනය කරන්නේ නෑ.
ඔයාලා ඒක බැලුවෙත් නෑ කියලා නම් කියන්න එපා.
නිල පත්වීමක් නැතුව තිරය පිටුපස ඉඳන් වැඩ කරන්න එයා ප්‍රසිද්ධයිනේ.
පදනම් විරහිත චෝදනා කරන එක නවත්තන්න.
මේ දෙන්නම ප්‍රවීණ නීති වෘත්තිකයෝ වගේම කාලයක් තිස්සේ යාළුවෝ.
ආර්ථිකයට ලොකු බලපෑමක් කරන නඩුවක් නිසා,
එයාලා රට ගැන හිතන ජ්‍යෙෂ්ඨ පුරවැසියෝ විදියට
එයාලගේ පෞද්ගලික අදහස් හුවමාරු කරගත්තා විතරයි.
ආ එහෙමද?
කොහොමත් අපි ඉන්නේ එකම බෝට්ටුවේනේ, නේද?
එයාලා ඉන්නේ මොන බෝට්ටුවේද?
ශ්‍රේෂ්ඨාධිකරණ විනිසුරුවරයෙක් සහ
කොරියාවේ ඉහළම නීති සමාගමේ නිර්මාතෘ ඒ බෝට්ටුවේ ඉන්නවා නම්,
මටත් ඕන ඒකට නගින්න.
ඔයා ළඟ ටිකට් එකක් තියෙනවද?
කරුණාකරලා ඔය වගේ දේවල් කියන එක නවත්තන්න.
අපි හැමෝම ඉන්නේ කොරියානු ජනරජය කියන එකම බෝට්ටුවේ නෙවෙයිද?
අපේ රට ගැන වද වෙනකොට පක්ෂ පාට තියෙන්න පුළුවන්ද?
අනේ මේ, මොන විකාර සහගත නොමඟ යවන සුළු--
ස්වාමීනි, විත්තිකරු මේ නඩු වෙනස් කිරීම් ගැන කරන ප්‍රකාශ,
අපැහැදිලි, වියුක්ත සංවාදයක තියෙන වචන කිහිපයක් මත පදනම් වෙච්ච හිස් ප්‍රකාශයක්.
මම කාරුණිකව ඉල්ලා සිටිනවා ඔබතුමාගේ නුවණක්කාර තීන්දුව ලබාදෙන්න කියලා, ස්වාමීනි.
හරි, අධිකරණය තීන්දුව ප්‍රකාශ කරනවා.
විත්තිකරුගේ සාක්ෂිකරුවන් පිළිබඳ ඉල්ලීම,
එහි අවශ්‍යතාවය සාධාරණීකරණය කිරීමට අසමත් වෙනවා.
ඒ නිසා, ඉල්ලීම ප්‍රතික්ෂේප කරනවා. ස්වාමීනි!
අලුත් සාක්ෂි විදිහට ඉදිරිපත් කරන්න වෙන මුකුත් නැත්නම්,
ඔබට වෙනත් ප්‍රකාශ කරන්න දෙයක් නැහැ කියලා මම හිතනවා,
අපි විවාදයන් අවසන් කරනවා.
හරි, තීන්දුව ප්‍රකාශයට පත් කරන්නේ...
ස්වාමීනි.
ඔව්, තව කියන්න දෙයක් තියෙනවද මිස්ටර් කාන්?
ඔව්, ඇත්ත හෙළි කරගන්න නම්,
අපි ඉල්ලනවා හවුල්කාරයොන්ව එකිනෙකාට මුහුණ ලා
මුහුණට මුහුණ හරස් ප්‍රශ්න කිරීමක් කරන්න කියලා.
මුහුණට මුහුණ හරස් ප්‍රශ්න කිරීමක්?
කවුද එකිනෙකාට මුහුණ දෙන්නෙ?
අපි ඉල්ලනවා හරස් ප්‍රශ්න කිරීමක් කරන්න
ජෑන්ග් හ්යොන්-බේ, ශින් ජුන්ග්-සොක්, සහ ඕ ග්යු-ජෑන්ග් එක්ක.
ස්වාමීනි, පැමිණිලිකාරයාව දැනටමත් ප්‍රශ්න කරලයි තියෙන්නේ.
අනික ඔබතුමා ප්‍රතික්ෂේප කළානේ ඔවුන්ව සාක්ෂිකරුවන් විදිහට ගෙන්වන එක.
ඉතින් කොහොමද එයාට ආයේ මේක ඉල්ලන්න පුළුවන්?
කොහොමටවත් එයාලා දැන් උසාවිය ඉස්සරහට එන එකක් නෑ.
ඒක ඇත්ත නෙවෙයි. එයාලා අනිවාර්යයෙන්ම එනවා.
මොකක්? ස්වාමීනි.
මට එක සතියක් දෙන්න.
සතියක් ඇතුළත එයාලා උසාවියට එනවා කියලා දන්වන්නේ නැත්නම්,
ඔබතුමාට පුළුවන් සාක්ෂිකරුවන් ගෙන්වන ඉල්ලීම අයින් කරලා නඩුව එවලේම ඉවර කරන්න.
තමුන් කිව්වේ එක සතියක් කියලද?
එහෙමයි ස්වාමීනි.
නව ජ්‍යෙෂ්ඨ ප්‍රධාන විනිසුරු නඩුව නැවත පැවරේ
ජෑන්ග්, ඕ, ශින් හඬපටය හෙළිවෙයි
මිස්ටර් කාන්.
මේක ඇත්තටම හරියයිද?
වැඩේ වැරදුනොත්, අපිට...
නොමිලේ නඩු කතා කරන නීතිඥයෝ විදිහට අපිට මේක කරන්න පුළුවන්ද හැබයි?
අවස්ථාවක් හදාගන්න නම් අපිට ටිකක් කලබලයක් ඇති කරන්න වෙනවා.
සාමාන්‍ය විදිහට ගිහිල්ලා නම්,
එයාලව උසාවියට ගේන එක කරන්න බැරි වැඩක්.
අම්මපා.
මට ඉගැන්නුවේ හැම පුරවැසියෙක්ම නීතිය ඉදිරියේ සමානයි කියලා.
නීතිය ඉදිරියේ හැම පුරවැසියෙක්ම එක වගේ මෝඩයි කියලා පේන්නේ
නීතියට උඩින් ඉන්න මිනිස්සුන්ගේ ඇස්වලට.
මිස්ටර් කාන්.
ඔයාට හිතෙන්නෙ නැද්ද අපි සීමාව පනිනවා වැඩි කියලා?
නීතියට උඩින් ඉන්න මිනිස්සුන්ට මුහුණ දෙන්න නම්,
අපිට නීතියෙන් පිට ක්‍රම පාවිච්චි කරන්න සිද්ධ වෙයි.
අපිට තාම අවස්ථාවක් තියෙනවා.
සාමාන්‍යයෙන් නම්, එයාලා හොල්ලන්න බැරි මිනිස්සු.
ඒත් දැන් මේ වෙලාවේ,
එයාලට එක දුර්වල තැනක් තියෙනවා.
ඔව්, ඒක හරි.
හරි. කොටු වුණාම බුද්ධිමත්ව හිතන්න අමාරුයිනේ.
අපිට දිනන්න තියෙන අවස්ථාව වැඩි කරගන්නත් ක්‍රමයක් තියෙනවා.
ඔයාගේ කැමති කරවාගැනීමේ හැකියාව පාවිච්චි කරන්න විතරයි තියෙන්නේ
මාව මේකට ගත්තා වගේම.
මගේ කැමති කරවාගැනීමේ හැකියාව?
ඇත්තටම?
මම මෙහෙම නිකම්ම අහුවෙන්නේ නෑ.
තමුන් හිතන් ඉන්නේ මම කවුරු කියලද?
පණිවිඩයක්
කාන්, මට සමාවෙන්න,
ඒත් මේ ඔක්කොම අර මෝඩ ජෑන්ග් හ්යොන්-බේගේ වැඩක්!
මම දන්නවා පරක්කු වැඩි බව, ඒත් මම දැන් ඔයා වෙනුවෙන් සාක්ෂි දෙන්නම්.
ඒ වෙනුවට,
අර රෙකෝඩින් එකේ ඉතුරු ටික එළියට දාන්න එපා. මොකක්ද මේ?
තමුසෙට පිස්සුද, ශින් ජුන්ග්-සොක්?
මම වැඳලා ඉල්ලන්නම්.
විනිසුරු කාන්, අනේ මට උදව් කරන්න.
මට ආයේ හිරේ ලගින්න වෙයි.
ඔයා මට උදව් කරනවා නම්, මම ඔක්කොම කියන්නම්!
මේ ඔක්කොම අර මෝඩ ශින් ජුන්ග්-සොක්ගේ වැඩක්!
මම හිරේ ඉද්දි මිනිහා මාව පාවිච්චි කළා.
මම හැම විදිහකින්ම ඔයාට උදව් කරන්නම්, ඒ නිසා අනේ මාව බේරන්න, විනිසුරු කාන්!
මහ ජරා බල්ලෙක්.
මම දැනන් හිටියා ජෑන්ග් මහත්තයා ඔයාට වැඩ ගොඩක් පුළුවන් කියලා,
ඒත් කොහොමද මෙහෙම දෙයක් කළේ?
මේ දවස්වල AI තාක්ෂණය ගොඩක් දියුණු වෙලා තියෙන්නේ.
පිස්සු හැදෙනවා.
මමත් පුදුම වුණා.
එයා මාර කට්ටක් කෑවනේ
මාව නැති කරන්න අර ඇපල් පෙට්ටි වීඩියෝ එක හදන්න.
හොඳ වැඩේ එයාලට.
ඔය කාලකණ්ණි ඉන්නේ ගොඩක් පස්සෙන්.
ඒත් මේකෙන් ඇත්තටම එයාලා උසාවියට එයිද?
ඔව් නේද? එයාලා මග හැරියොත්, නඩුව ඉවර වෙයිනේ.
ඔව්. එයාලට එන්නම වෙනවා.
මොකක්ද?
ඇයි එහෙම වෙන්නේ?
එයාලා එකිනෙකාව විශ්වාස නැති නිසාද?
ඔයා හිරකාරයොන්ගේ උභතෝකෝටික ප්‍රශ්නයක් හදලා තියෙන්නේ, මිස්ටර් කාන්.
විශ්වාසයක් නැති කමට දෙන්නම වරද පිළිගත්තම ලොකු දඬුවමක් ලැබෙන එක
ඒ දෙන්නටම හොඳම දේ අන්තිම වෙනකම් යටත් නොවී උසාවියට එන්නේ නැති එක.
ඒත් එයාලා දන්නේ නෑ අනිත් එක්කෙනා උසාවියේදී මොනවා කියයිද කියලා,
ඒ නිසා බය වෙලා හරි එයාලට එන්න වෙනවා.
එක්කෙනෙක් නාවොත්, අනිත් එක්කෙනා ඔක්කොම එයාගේ පිට පටවයි.
අම්මපා, මිස්ටර් කාන් ඔක්කොම ප්ලෑන් කරලනේ!
ඒකේ කියනවනේ නැති රෙකෝඩින්ග්ස් වගයක් ගැනත්,
ඉතින් එයාලට හොඳටම බය හිතෙන්න ඇති.
අනික, ඒ දෙන්නා කියන්නේ එකිනෙකාව විශ්වාස කරන ජාතියේ මිනිස්සු නෙවෙයි.
එතකොට ආචාර්ය ඕ?
එයාටත් වීඩියෝ එකක් යැව්වද?
නෑ.
එයා මේ වගේ දේකින් සෙලවෙන කෙනෙක් නෙවෙයි.
එහෙනම්?
අපිට වෙනස්කම් ඇති කර කර ඉන්න වෙනවා.
ආචාර්ය ඕ වගේ මිනිස්සු වැඩියෙන්ම අකමැති බලාපොරොත්තු නොවෙන වෙනස්කම් වලට.
වෙනසක් කිව්වේ...
මම කිව්වනේ කලබල වෙලා වැඩ කරන්න එපා කියලා.
ඔය ජරා වීඩියෝ එකේ මුලාශ්‍රයක්වත් නෑනේ, ඒ නිසා ඕක ගණන් ගන්න එපා.
මම කොහොමද අර මෝඩ ජෑන්ග් හ්යොන්-බේව විශ්වාස කරන්නේ?
මිනිහා බේරෙන්න ඕන කමට කාන් ඩා-විත්ගේ පැත්ත ගන්න ඇති.
කාන් ඩා-විත් ඇත්තටම ජෑන්ග් හ්යොන්-බේව ලවා ඇත්ත කියව ගත්තා නම්,
ඇයි එයා ඔයාට වීඩියෝ එක එවන්නේ?
මම නැති වෙලාවක ජෑන්ග් උසාවියේදී මොනවා හරි විකාරයක් කිව්වොත්?
සභාපති ජෑන්ග් මගේ කෝල්ස් ආන්සර් කරන්නේ නෑ, මිනිහා හැංගිලා.
ඔයාට නිකන් ඉන්නනේ තියෙන්නේ. ඇයි ඔච්චර බය වෙන්නේ?
ශ්‍රේෂ්ඨාධිකරණ විනිසුරුවරයෙක් වෙලත් ඇයි ඔච්චර බය?
ඔයාට එහෙම කියන්න අයිතියක් නෑ, ආචාර්ය ඕ.
ඇත්තද?
තමන්ගේ දුවව පාලනය කරගන්න බැරි වෙලා මේ ඔක්කොම ප්‍රශ්න ඇති කළේ කවුද?
කට පරිස්සම් කරගන්නවා. නැත්නම්...
එයාව පාලනය කරන්න බැරි වුණා කියනවට වඩා, මේකත් ඔයාගේ ලොකු සැලැස්මේ කොටසක්ද?
මාව ඔයාගේ පාලනයට ගන්න කරපු දෙයක්ද?
විනිසුරු ශින්.
ආචාර්ය ඕ...
මම ඔයාගේ චෙස් ක්‍රීඩාවේ පාවිච්චි කරලා අයින් කරලා දාන්න පුළුවන් ඉත්තෙක් නෙවෙයි.
මට යන්න අවසරයි.
- අර රෙකෝඩින් එකේ ඉතුරු ටික එළියට දාන්න එපා. මොකද හිතන්නේ මිස්ටර් වූ?
ඒක සැක සහිතයි.
ඒක ඇත්තක් නම්, නිකන්ම පෙන්නන්නේ නැතුව ඇයි ඔයාට එවන්නේ?
මේක අර මෝඩ කාන් ඩා-විත්ගේ වැඩක් වෙන්න ලොකු ඉඩක් තියෙනවා.
ඔව් නේද? නිකන් අමුතුයි නේද?
ඒත්...
ඒත් මොකක්ද?
එකම එක දෙයක් තියෙනවා
මට වද දෙන.
ඒ මොකක්ද?
ජ්‍යෙෂ්ඨ ප්‍රධාන විනිසුරු කිම් සොන්ග්-හුන්
හෙලෝ?
හෙලෝ, විනිසුරු ශින්.
ආචාර්ය ඕව විශ්වාස කරන්න බෑ.
මම මොකද කරන්න ඕනේ?
ඒ ගැන කලබල වෙන්න එපා සර්.
වැඩේ හරියට වෙන්නේ නැත්නම් මම මැදිහත් වෙලා බලාගන්නම්.
හරි.
මම හිතුවේ ඔයා මීට වඩා ලොකු කෙනෙක් කියලා.
ඇයි ඔයා එහෙම කළේ?
ඇයි ඔයා සභාපති ජෑන්ග් වගේ කෙනෙක් වෙනුවෙන් ඔච්චර දෙයක් කළේ?
සල්ලි නිසාද?
මම සල්ලි පස්සේ ඔච්චර දුවන කෙනෙක් නෙවෙයි.
ඒකත් හරි.
එහෙනම්... ඇයි?
ඒක අත්‍යවශ්‍ය වුණා.
අත්‍යවශ්‍ය වුණා?
ජෑන්ග් හ්යොන්-බේ, ඒ මනුස්සයා...
මම දන්නවා මිනිහා මහ ජරා යකෙක් කියලා.
මට මිනිහත් එක්ක කිසිම ගනුදෙනුවක් නෑ.
කොහොම වුණත්,
සමහර වෙලාවට අපිට ඒ වගේ අයව ඕන වෙනවා,
මොකද මේ ලෝකේ වැඩ සිද්ධ වෙන්නේ හුඟක් සංකීර්ණ විදිහට.
මට තේරෙන්නේ නෑ.
ඔයා දැනන් හිටියද
සාකීර් රාජධානියේ විශාල දුර්ලභ මූලද්‍රව්‍ය නිධියක් හොයාගත්තා කියලා?
ඔව්, ඒක ප්‍රවෘත්තිවලටත් ගියේ.
ඒත් ඇයි...
ලොකු රටවල් තමන්ගේ රටේ අනාගතය වෙනුවෙන් සම්බන්ධකම් පාවිච්චි කරනවා
සාකීර්වල පතල් අයිතිය ගන්න.
ඒත් සභාපති ජෑන්ග්?
එයයි ඒ රටේ රජතුමයි හොඳම යාළුවෝ.
එයාලා හම්බවෙලා තියෙන්නේ එංගලන්තේ ඉගෙන ගන්නකොට. මට හිතෙන්නේ එයාලගේ ගොඩක් සමානකම් ඇති.
එයාලා එකට නීතිවිරෝධී දඩයමේ යනවා, පාටි දානවා.
ලෝකේ හැටි ඔහොම තමා.
ශාන්තුවරයෝ විතරක් ඉඳලා හරියන්නේ නෑනේ.
ඉතින් ඔයා කියන්නේ ඒ නිසා
ඔයා නඩු තීන්දුවක් වෙනුවෙන් ශ්‍රේෂ්ඨාධිකරණයේ පුටුවක් විකුණුවා කියලද?
රටේ යහපත වෙනුවෙන්?
මම ශින් ජුන්ග්-සොක්ට කිව්වේ මට තිබුණු බය ගැන විතරයි
ජෑන්ග් හ්යොන්-බේ හිරේ ගියාම.
මිනිහා තමා මෝඩ වැඩක් කළේ.
එහෙනම් ඇයි ඔයා විනිසුරු ශින්ට බලපෑම් කළේ
සභාපති ජෑන්ග්ගේ නඩුව ගැන?
ඔයා කිව්වනේ ඔයාලා දෙන්නම එකම බෝට්ටුවේ කියලා.
බලපෑම්? නිකම්ම නීතිඥයෙක් කොහොමද ශ්‍රේෂ්ඨාධිකරණ විනිසුරුවරයෙක්ට බලපෑම් කරන්නේ?
මම මගේ අදහස ප්‍රකාශ කළා විතරයි
අපේ රට වෙනුවෙන්.
නිකම්ම නීතිඥයෙක්?
ඔයා ජීවිත කාලෙම කළේ තිරය පිටුපස ඉඳන් මේ රට පාලනය කරපු එකනේ.
මට පුළුවන් නම්, මම එක දෙයක් අහන්නම්.
ඔයා නීතිඥයෙක්ද, ආචාර්ය ඕ?
නැත්නම් ලොබි කරන කෙනෙක්ද?
මම...
මැදිහත්කාරයෙක්.
මැදිහත්කාරයෙක්?
සමහරුන්ට තිරය පිටුපස ඉන්න වෙනවා
තමන්ගේ අත් කිතල කරගන්න
තමන්ගේ රාජකාරිය කරන්න.
ඒවා වේදිකාව උඩ ඉන්න අයට කරන්න බැරි වැඩ.
ලෝකේ කැරකෙන්නේ එහෙමයි. හැමදාම.
එහෙමද.
වේදිකාව උඩ ඉන්න අයද ඔයාට එහෙම කරන්න කිව්වේ?
බ්ලූ හවුස් එකේ ඉන්න ගොඩක් අය ඉස්සර ඕ ඇන්ඩ් පාට්නර්ස් එකේ වැඩ කරපු අයනේ, නේද?
මම දන්නේ නෑ. ඔයා කතා කරන්නේ කවුරු පාලනය කරන කාලේ ගැනද?
ඒක මතක තියාගන්න අමාරුයි හැම අවුරුදු පහකට සැරයක්ම ඒවා වෙනස් වෙන හින්දා.
ඇයි ඔයාට මාව හම්බවෙන්න ඕන වුණේ?
ඔයාගේ ජීවිතේ ලොකුම හීනේ වුණේ ශ්‍රේෂ්ඨාධිකරණ විනිසුරුවරයෙක් වෙන එක නේද?
සමාවෙන්න?
මම ඔයා ගැන බලාගෙන හිටියේ.
ඔයා හරි දක්ෂයි.
ඒ වගේම ඔයාට හොදට ගට තියෙනවා.
අතීතයේ හිර වෙලා ඉන්නවා වෙනුවට,
අනාගතේ ගැන විතරක් හිතන්න තරම් ඔයාට මොළයක් තියෙනවා.
ඔයා මේ මොනවා ගැනද කියන්නේ කියලා මට තේරෙන්නේ නෑ?
මම ඔයාට ශින් ජුන්ග්-සොක්ගේ තනතුර දෙන්නම්.
එයාට ඒ පුටුවේ වාඩි වෙන්න සුදුසුකමක් නෑ.
ඔයා වගේ කෙනෙක් එතන වාඩි වෙලා,
වෙනසක් ඇති කරන්න ඕන.
ඔයාගේ ඔය හීනේ හැබෑ කරගන්න මම උදව් කරන්නම්.
ඔයාට ඒක ලැබෙන්නම ඕන.
ඔක්කොම හරි.
ඔයාගේ ජීවිතේ ලොකුම හීනේ වුණේ ශ්‍රේෂ්ඨාධිකරණ විනිසුරුවරයෙක් වෙන එක නේද?
මම ඔයාට ශින් ජුන්ග්-සොක්ගේ තනතුර දෙන්නම්.
කාන්ග් මහත්තයා.
ඩොක්ටර් ඕ ගෙන් අහන්න ඕන ප්‍රශ්න ටික මම ලෑස්ති කළා.
මිස්ටර්...
කාන්ග් මහත්තයා?
ඔව්?
නඩුව පටන් ගන්න ඔන්න මෙන්න තියෙද්දි ඔයා දවස තිස්සේ මොනවාද කළේ?
ඔයා හරියට පිස්සුවෙන් වගේ ඉන්නේ.
හරි.
සමාවෙන්න, මගේ ඔළුව ටිකක් රිදෙනවා.
මට ටිකක් එළියට යන්න ඕන.
මෙයා මොනවා කරනවාද මන්දා. ඇත්තටම.
මේ පාර එයාට එච්චර විශ්වාසයක් නෑ වගේ. අපි මොකද කරන්නේ?
මෙයා හැමදාම ඉන්නවාට වඩා ටිකක් වෙනස් වගේ තමයි.
ආපහු හැරිලා බලන්න එපා.
ඉස්සරහටම යන්න.
නතර වෙන්නේ නැතුව ඉස්සරහටම යන්න.
ඔයාට සිද්ධ වෙනවා...
සාර්ථක වෙන්නම.
යන්න පුළුවන්...
උපරිම දුරටම යන්න, මගේ පුතේ.
අධිකරණය
ශින් සහ ජැන්ග් අතර හරස් ප්‍රශ්න විමසීම
විනිසුරු ශින්, මෙතනට ආවට ස්තූතියි.
නීතිය ඉදිරියේ සියලු දෙනාම සමානයි.
සාක්ෂිකරුවෙක් විදිහට අධිකරණයට එන එක පුරවැසියෙක්ගේ වගකීමක්, නේද?
විනිසුරු ශින් එතුමාගේ කාර්යබහුල වෙලාව අස්සේ මෙතනට පැමිණි නිසා,
කරුණාකරලා ප්‍රශ්න අහන එක අවශ්‍යම දේට විතරක් සීමා කරන්න.
සීමාව පැනලා ප්‍රශ්න ඇහුවොත්, මගේ බලතල පාවිච්චි කරලා මම මැදිහත් වෙනවා.
ඒක තේරුණාද?
එහෙමයි ස්වාමීනි.
කාන්ග් මහත්තයා, ප්‍රශ්න අහන්න පටන් ගන්න.
ඔයාලා දෙන්නාම ආපු එකට ස්තූතියි.
එහෙනම් මම මෙහෙම අහන්නම්.
අදට කලින් ඔයාලා කවදාහරි මුණගැහිලා තියෙනවාද?
නෑ, මුණගැහිලා නෑ.
නෑ.
ඔයාලා කවදාවත් මූණට මූණ හම්බවෙලා නෑ. හරි.
එහෙනම්, ඔයාලා වෙන කෙනෙක් හරහා කවදාහරි සම්බන්ධ වෙලා තියෙනවාද?
- මොකක්? - උදාහරණයක් විදිහට,
සභාපති ජැන්ග්ගේ කලින් නීතීඥයා වුණු, හිටපු විනිසුරු බ්යොන් ජුන්ග්-හොන්,
ශින් මහත්තයා ගිය ඉස්කෝලෙටමයි ගිහින් තියෙන්නේ.
ඔයාලා දෙන්නා හරි එකතුයි නේද.
අපි එකම ඉස්කෝලෙට ගිය බව ඇත්ත,
ඒත් අපි එච්චර එකතු නෑ.
එතකොට හිටපු විනිසුරු බ්යොන් හරහා ඔයාලා කවදාවත් සම්බන්ධ වෙලාම නැද්ද?
මම කිව්වනේ නෑ කියලා!
ස්වාමීනි.
විත්තිකරු එකම ප්‍රශ්නය ආයේ ආයේ අහනවා.
වෙන ප්‍රශ්නයකට යන්න, කාන්ග් මහත්තයා.
එහෙමයි ස්වාමීනි.
එහෙනම් මම ශින් මහත්තයාගෙන් අහන්නම්.
ජැන්ග් හ්යොන්-බේ ගේ අපරාධ නඩුව කාලයේදී,
ඔබතුමා නේද සියොල් මධ්‍යම දිස්ත්‍රික් උසාවියේ ප්‍රධානියා විදිහට හිටියේ?
- ඔව්. - මේ තියෙන්නේ ඒ උසාවියේ
පැමිණිලි සටහන් පොතක්.
ඔබට පේනවා ඇති, එතන කෙනෙක් ඉන්නවා
හැමදාම වගේ පෙත්සමක් ඉදිරිපත් කරපු.
එයාගේ නම කිම් මියොන්ග්-ඔක්.
පෙත්සමේ තියෙන්නේ මෙන්න මේ වගේ දෙයක්.
"වසර දහයකට පෙර නඩුවක් වෙනස් කරලා
මගේ ස්වාමිපුරුෂයාගේ අසාධාරණ මරණයට හේතු වුණු
ප්‍රධාන විනිසුරු කාන්ග් ඩාවිට් ගැන පරීක්ෂණයක් පවත්වලා දඬුවම් දෙන්න."
කිම් මියොන්ග්-ඔක් කියන්නේ
බොරු අල්ලස් වීඩියෝවක් හදලා මාව අහු කරලා විනිසුරුකමෙන් අස් වෙන්න සිද්ධ කරපු
යූ ජේ-බොම්ගේ අම්මා.
හැබැයි එක දවසක්, ඔයා හදිසියේම උසාවියේ පරිපාලන අංශයට කතා කරලා
කිම් මහත්මියගේ විස්තර ඉල්ලලා තියෙනවා.
ඇයි ඔයා එහෙම කළේ?
ඒක මතක තියාගන්න බැරි තරම් පොඩි දෙයක් නේද?
මම සභාපති ජැන්ග්ව හිරේට යවන්න තීන්දු කළාම,
ඒ වගේම උසාවි සේවක සංගමයෙන් මාව ශ්‍රේෂ්ඨාධිකරණ විනිසුරුකමට නිර්දේශ කළාම,
මගේ එක්ක ලොකුම තරහක් තිබුණු කෙනාව
ඔයා හොයන්න පටන් අරගෙන තියෙනවා.
මේ වෙලාව ගැලපෙනවා වැඩියි කියලා හිතෙන්නේ නැද්ද?
මම කිව්වනේ මට මතක නෑ කියලා.
අනික මම එහෙම කළා වුණත්,
ප්‍රධාන විනිසුරු විදිහට ඒ පැමිණිල්ල ගැන හොයලා බලන්න ඇති.
ඒත් ඔයාට කොහොමද පුළුවන් වුණේ මාව උසාවියට ගෙන්නලා
මේ වගේ තේරුමක් නැති ප්‍රශ්න අහන්න?
හිතුවා වගේම තමයි, මිනිහා ලේසි නෑ.
- මිනිහා හෙලවෙන්නේවත් නෑ. - හරි.
එතුමා දැනටමත් උත්තර දීපු ප්‍රශ්න ආයේ අහන්න එපා.
මාව විනිසුරුකමට නම් කරන්න කලින්,
ඒකට වැඩියෙන්ම සුදුසුකම් තිබුණේ ඔබට.
යූ ජේ-බොම් නිසා මම අස් වුණාට පස්සේ, ඔබට එකපාරටම විනිසුරුකම ලැබුණා.
ඒක අහම්බයක්ද?
- කාන්ග් මහත්තයා. - එහෙමයි ස්වාමීනි!
ඔබ දිගින් දිගටම පැහැදිලි නැති, අනුමාන මත පදනම් වුණු,
අගෞරවනීය ප්‍රශ්න අහනවා.
ශින් මහත්තයාගෙන් ප්‍රශ්න අහන එක මම මෙතනින් නවත්වනවා.
කරුණාකරලා දැන් නවත්වන්න.
එහෙමයි ස්වාමීනි.
හරි.
මම එහෙනම් පැමිණිලිකරුගෙන් අහන්නම්.
ගිය පාර උසාවියේදී ඔබතුමාට ලොකු අමාරුවක් වුණා නේද?
නෑ.
එහෙමද.
මෙන්න තියෙනවා ඔයාගේ ගියවර නඩුවෙන් පස්සේ මිනිස්සුන්ගේ ප්‍රතිචාර ගැන විස්තර.
"දුෂ්ට ජැන්ග්ව ආපහු අත්අඩංගුවට අරගෙන
දඬුවම් කරන්න" කියලා අත්සන් කරපු පෙත්සම් ගණන.
ඔයාට පේනවාද?
දෙලක්ෂ තිස්දාහකට වඩා වැඩි පිරිසක් ඉන්නවා.
ඕවා ගණන් ගන්න එපා.
ඕක නිකන් ඉලක්කමක් විතරයි.
නැවත විභාගය ළඟදීම පැවැත්වෙනවා.
මේ නඩුවේදී හොයාගත්ත අලුත් සාක්ෂි ඉදිරිපත් කළාම,
ඔයා ආපහු වැරදිකාරයා වෙන්න ලොකු ඉඩක් තියෙනවා.
ඔයා ඒක දැනගෙන හිටියාද?
විරුද්ධයි ස්වාමීනි. ඕවා පදනම් විරහිත අනුමාන කිරීම්.
විත්තියේ නීතීඥතුමා, ඔබ මේ වෙලාවේ පැමිණිලිකරුට තර්ජනය කරනවාද?
මම එයාට එයාගේ තත්ත්වය ගැන මතක් කළා විතරයි.
එයාට මුලින්ම ලැබුණු දඬුවම වුණේ
අවුරුදු දහයක හිර දඬුවමක් සහ බිලියන 70ක දඩයක්.
- ඔබට ඒක මතකද? - විත්තියේ නීතීඥතුමා!
ඒ වැරදි වලට බරපතල අල්ලස් චෝදනාවකුත් එකතු වුණොත් මොනවා වෙයිද?
කාන්ග් මහත්තයා.
මො...
ඔයා මේ මොනවා ගැනද කියවන්නේ?
අනික ඒක සාමාන්‍ය අල්ලසක් නෙවෙයි.
ශ්‍රේෂ්ඨාධිකරණ විනිසුරු තනතුරක් වෙනුවෙන් ඔයාව නිදහස් කළා නම්?
අම්මෝ, ඒක නම් කවදාවත් නොවුණු දෙයක් වේවි.
- මොකක්? - ස්වාමීනි!
- කාන්ග් මහත්තයා! - එහෙමයි ස්වාමීනි!
කිහිප සැරයක්ම අවවාද කරලා තියෙද්දිත්,
විත්තිකරු මේ අධිකරණයේ නඩු කටයුතු සම්පූර්ණයෙන්ම නොසලකා හැරලා තියෙනවා.
ඔබ දිගින් දිගටම අනුමාන සහ අගෞරවනීය ප්‍රශ්න අහනවා.
ඔය ප්‍රශ්න අහන එක වහාම නවත්වන්න.
ඔයා මොකකට හරි බය වෙලාද?
මම ඔබට අනතුරු අඟවනවා.
ඔබ තව එක වචනයක් කතා කළොත්, ඔබව වහාම අත්අඩංගුවට ගන්නවා.
- ආරක්‍ෂක නිලධාරියා. - එහෙමයි ස්වාමීනි.
කාන්ග් මහත්තයා!
පරක්කු වුණාට සමාවෙන්න.
ඩොක්ටර් ඕ?
මෙයා මොකද මෙහෙ කරන්නේ? මම හිතුවේ මිනිහා කවදාවත් එන එකක් නෑ කියලා.
ආයුබෝවන්.
ඔබ ප්‍රතිචාරයක් දැක්වූවේ නැති නිසා, අපි හිතුවේ ඔබ එන්නේ නෑ කියලා.
මේක මුළු කොරියාවම බලාගෙන ඉන්න නඩුවක් නේද?
අහන ප්‍රශ්න ටිකක් සීමාව පැන්නත්,
ඒවායින් කිසිම සැකයක් ඉතුරු වෙන්න බෑ.
ඒක එහෙම නේද, විනිසුරු ශින්?
හරි. එහෙනම්...
ඔබ සාක්ෂි දෙනවාද?
අනිවාර්යයෙන්ම. නැත්නම් මම මොකටද මෙහෙ එන්නේ?
ස්වාමීනි, මට සමාවෙන්න,
නමුත් මම මගේ ඉල්ලීම ඉල්ලා අස්කර ගන්නවා
- මිස්ටර් ඕ ග්‍යු-ජැන්ග් වෙනුවෙන් කරපු. - මොකක්?
- මොකක් කිව්වා?
ඔයා ඒක අස්කර ගන්නවා?
ඔව්. කවුරු ඒවිද කියලා මම දැනගෙන හිටියේ නෑ,
ඒකයි මම තුන්දෙනාටම එන්න කියලා ඉල්ලුවේ.
දැන් හැමෝම ඇවිල්ලා ඉන්න නිසා, මේ දෙන්නා විතරක් ඇති වේවි.
- මට සමාවෙන්න, ස්වාමීනි. - මේ මොන විකාරයක්ද?
හරි.
ඔබට කරදරයක් වුණාට සමාවෙන්න.
කමක් නෑ.
මම කොහොමත් ආපු එකේ, නඩුව දිහා බලාගෙන ඉන්නම්.
- එයා මේ එකපාරටම මොකද කරන්නේ? - එයාට ඇත්තටම මොකද වෙලා තියෙන්නේ?
ඔයා මේ මොකද කරන්නේ, කාන්ග් මහත්තයා?
එයා කැමැත්තෙන්ම ආවම ඇයි ඔයා සාක්ෂි විමසීම එපා කිව්වේ?
අපි පොඩ්ඩක් ඇත්ත ඇති සැටියෙන් බලමු.
ඩොක්ටර් ඕ වත් මේකට පටලගන්න ගියොත් වැඩේ කරන්න අමාරු වෙනවා.
එතකොට ඔයා කියන්නේ ඩොක්ටර් ඕ ට නිකන් යන්න දෙන්න කියලද?
කාන්ග් මහත්තයා.
එහෙම නෑ කියලා මට කියන්න.
වූ මහත්තයා,
මේ මොන මගුලක්ද වෙන්නේ?
පැහැදිලිවම මොකක් හරි දෙයක් වෙනවා, සර්.
කාන්ග් ඩාවිට්.
ඒ මෝඩයා මොකක් හරි උගුලක් අටවනවා.
ඩොක්ටර් ඕ එයාට වාසි වෙන ඕනම කෙනෙක්ගේ පැත්ත ගන්නවා.
ඩොක්ටර් ඕ අපිව අතාරින්න තීරණය කළා නම්?
එහෙම වුණොත්, අපිට ඉවරෙටම ඉවරයි.
දෙවි පිහිටයි.
එහෙනම් අපි දිගටම කරගෙන යමු.
බලමු ඇයි ශ්‍රේෂ්ඨාධිකරණ විනිසුරු තනතුරක් අල්ලසක් වෙන්නේ කියලා.
ශ්‍රේෂ්ඨාධිකරණ තීන්දුවලට අනුව අල්ලසක් කියන්නේ සල්ලි, බඩු භාණ්ඩ වගේ මූල්‍යමය වාසි විතරක් නෙවෙයි,
පුද්ගලයෙක්ගේ අවශ්‍යතා තෘප්තිමත් කරන
අපිට අතින් අල්ලන්න පුළුවන් සහ බැරි හැම දෙයක්ම අයිතියි.
විනිසුරු තනතුරක්.
ඒක ඕනම කෙනෙක් ආස කරන බලගතු දෙයක් නේද?
බදු වංචා කිරීම්, මුදල් විශුද්ධිකරණය,
සේවකයින්ට බැන වැදීම් සහ පහර දීම්,
ඒ වගේම ගෘහ සේවිකාවන්ට ලිංගික අතවර කරපු එක.
ඒ වගේ පහත් අපරාධකාරයෙක් තමන්ගේ නඩුව ගොඩින් බේරගන්න ශ්‍රේෂ්ඨාධිකරණ විනිසුරුකමක් පාවා දීලා තියෙනවා.
දැන් එයාම අගතියට පත් වුණා වගේ රඟපාලා, මගෙන් වන්දි ඉල්ලලා නඩු දානවා,
මම එයාගේ නඩුවට බලපෑම් කළා කියලා.
ඔබතුමා පොඩ්ඩක්වත් හිතලා බැලුවද මේ නිසා ඔබතුමාට ලැබෙන දඬුවම
කොච්චර වැඩි වෙන්න පුළුවන්ද කියලා?
ඔය විවෘත අධිකරණයේ අපිට තර්ජනය කරනවද
කිසිම පදනමක් නැති බොරු තොරතුරු කියලා?
මට සාක්ෂි තිබුණොත් ඔයා මොකද කරන්නේ?
ඔයා ළඟ මොනවද සාක්ෂි තියෙන්නේ?
එක හඬ පටයක් දැනටමත් උසාවියේදී හෙළි වුණානේ.
එහෙම නේද, ස්වාමීනි?
හැබැයි...
තව රෙකෝඩින් එකක් තිබුණොත්?
මොකක්?
එහෙම එකක් තියෙනවා නම් ඉදිරිපත් කරන්න. උසාවියට විහිළු සපයන්නේ නැතුව.
හොඳමයි, මම ඉදිරිපත් කරන්නම් ස්වාමීනි.
අද දවසේ හරස් ප්‍රශ්න විමසීම් අවසානයේදී,
මම අතිරේක හඬ පටයක් ඉදිරිපත් කරන්නම්.
- මොකක්ද? මිස්ටර් කාන්ග්. - අපිට එහෙම එකක් නෑනේ.
මෙයාට පිස්සුද? මොකක්ද මේ කරන්න යන්නේ?
එයා පරදින සටන් වලට කවදාවත් යන්නේ නෑ.
සර්, ඇත්තටම සර් මේ ඔක්කොම වැරදි බාරගන්නද හදන්නේ?
අපරාධ නීතියේ 52 වෙනි වගන්තිය අහලා දැන් සර්ට එපා වෙලා ඇත්තේ.
"යම් කෙනෙක් තමන් කරපු අපරාධයක් පිළිගත්තොත්,
දඬුවම ලිහිල් කිරීමට හෝ අහෝසි කිරීමට හැකියාව ඇත."
ඔබතුමා ඒක දන්නවනේ.
සාක්ෂි එළියට ආවට පස්සේ වරද පිළිගත්තා කියලා වැඩක් වෙන්නේ නෑ.
- හරි. - මොනවා හරි කියන්න!
එහෙනම්...
ඉන්න! ඉන්න, පොඩ්ඩක් ඉන්න!
- මොකක්? - මම කතා කරන්නම්.
මොනවා ගැනද සර්?
මම නෙවෙයි.
මෙයා තමයි මුලින්ම යෝජනා කළේ!
මොනවද මේ කියන්නේ?
මෙයා කිව්වා මාව එළියට දාලා දෙන්නම් කියලා
ඒ වගේම ඔයාගෙන් පළිගන්නත් උදව් කරන්නම් කිව්වා
මෙයාව විනිසුරුවරයෙක් කළොත් විතරක්!
ඕක තනිකරම විකාරයක්.
ඒ වගේ දෙයක් වෙන්නේ කොහොමද?
දේශපාලනයේ වගේම ව්‍යාපාරික ලෝකයෙත් ඔබතුමාට ලොකු බලයක් තියෙනවා.
ඔබතුමා මේ ආණ්ඩුවේ ප්‍රධාන අය එක්කත් හොඳටම හිතවත්. එහෙම නේද?
මට පේන්නේ තමුන් උගුලක් අටවලා මාව කොටු කරන්න හදනවා වගේ.
ඔය කියන දේ පදනමක් නැති කතාවක්.
ශ්‍රේෂ්ඨාධිකරණ විනිසුරුවරයෙක්ව පත් කරන්නේ
ආණ්ඩුක්‍රම ව්‍යවස්ථාවට අනුව ඉතාම විධිමත් ක්‍රමවේදයකින්.
ඒක බොහොම පූජනීය තනතුරක්.
ඒ කියන්නේ ඒ වගේ දෙයක් ගැන ගනුදෙනුවක් කරන්න කොහෙත්ම හැකියාවක් නෑ.
විත්තිකරු මේ රටේ නීතියටත් ආණ්ඩුක්‍රම ව්‍යවස්ථාවටත්
අපහාස කරනවා.
කොහෙත්ම බෑ?
එහෙනම්, මේ මොකක්ද?
ඔබතුමාගේ ජීවිත කාලේම හීනය වුණේ විනිසුරුවරයෙක් වෙන එකනේ, නේද?
ඒ නිසාද ඔබතුමා කියන්නේ
නඩුවක වාසිය වෙනුවෙන් ශ්‍රේෂ්ඨාධිකරණයේ ආසනයක් වික්කා කියලා?
රටේ යහපත වෙනුවෙන්?
ජෑන්ග් හියොන්-බේ හිරේ ගියාම මට ඇති වුණු බය ගැන
මම ෂින් ජුන්ග්-සොක්ට කිව්වා විතරයි.
එයා තමයි පිස්සු වැඩක් කළේ.
මම ෂින් ජුන්ග්-සොක්ගේ තනතුර ඔයාට දෙන්නම්.
එයාට ඒ පුටුවේ ඉඳගන්න සුදුසුකම් නෑ.
ඔයා වගේ කෙනෙක් තමයි එතන ඉන්න ඕනේ
ඉඳලා වෙනසක් කරන්න ඕනේ.
ඔයාගේ ඔය හීනය හැබෑ කරගන්න මම උදව් කරන්නම්.
මම කොහොමද සර්ව විශ්වාස කරන්නේ?
මම දන්නේ නෑ.
ඔයාගේ විශ්වාසය දිනාගන්න මම මොනවද කරන්න ඕනේ?
කරුණාකරලා උසාවියට එන්න.
- උසාවියට? - ඔව්.
ඔබතුමා උසාවියේ පෙනී හිටියොත්,
විනිසුරුවරයා අඩුම තරමේ මධ්‍යස්ථව හරි ඉඳීවි.
ඔබතුමා උසාවියට එනවා නම් විතරක්, මම ඉල්ලා අස්කර ගන්නම්
ඔබතුමාව සාක්ෂිකරුවෙක් විදියට කැඳවපු එක.
ඉතින්,
ඔයා මාව පාවිච්චි කරන්න හදන්නේ
ඇමක් විදියටද?
මගේ මුළු ජීවිත කාලෙම,
මගේ හීනය වුණේ ශ්‍රේෂ්ඨාධිකරණ විනිසුරුවරයෙක් වෙන එක.
ඒත් මේ තනතුර මේ වගේ ජරා ගනුදෙනුවකට
භාජනය වෙනවා නම්,
මම ඒක ප්‍රතික්ෂේප කරනවා.
අම්මෝ, එයා මාරයිනේ.
මම ඕකට වඩා වටිනවා.
නිකන්ම අර මනුස්සයාට දීලා දානවා.
මොකක්?
මම දිගටම මේ අපහාස අහගෙන ඉන්න ඕනෙද?
ඔය ඇති!
තමුන් මොනවද මේ කරන්නේ?
තමුන් ආචාර්ය ඕ මහත්තයාව සාක්ෂියට කැඳවපු එක ඉල්ලා අස්කර ගත්තා නේද?
ස්වාමීනි, මම උත්සාහ කරන්නේ මේ නඩුවේ ඇත්ත එළිදරව් කරගන්න විතරයි.
ආචාර්ය ඕ, ඔබතුමා කිව්වා ඔබතුමා සභාපති ජෑන්ග්ට උදව් කළේ රටේ යහපත වෙනුවෙන් කියලා.
කොහොම වුණත්, මම ඒ ගැන හොයලා බලද්දී,
මට ඊට වඩා දෙයක් පෙනුණා.
ඒ මොකක්ද?
මේ තියෙන්නේ උපදේශක ගිවිසුමක්.
දුර්ලභ ඛනිජ කැනීම් ව්‍යාපාරයක් සඳහා සභාපති ජෑන්ග් සහ ආචාර්ය ඕ අතර අත්සන් කරපු.
"ව්‍යාපාරය සාර්ථක වුණොත්,
ලාභයෙන් සියයට දහයක් පිරිනැමෙනු ඇත."
සියයට දහයක්?
අදහාගන්නත් බෑ.
ව්‍යාපාරිකයෙක් කවදාවත් මේ වගේ ගනුදෙනුවකට කැමති වෙන්නේ නෑ
එයා හිරේ ඉඳලා හොඳටම අසරණ වෙලා හිටියේ නැත්නම්.
සමාවෙන්න, ඒත් මම අහන්නම්.
ඇයි ඔබතුමා එහෙම කළේ?
ඔබතුමා සල්ලි නැතුව අමාරුවෙන් ඉන්න කෙනෙක් නෙවෙයිනේ.
ඔබතුමා කිව්වනේ ඔබතුමා තිරය පිටුපස ඉඳන්
ලෝකේ ප්‍රශ්න විසඳන්න මැදිහත්කරුවෙක් විදියට වැඩ කළා කියලා.
මට හිතෙන්නේ ඔබතුමාට ආයේ ඒක කරන්න බැරි වෙයි.
මොකද දැන්,
ඔබතුමා ඉන්නේ වේදිකාව උඩ.
- සර්, කාටවත් සැකයක් නැති වෙන්න කියන්න. - ඒක ඇත්තක්ද සර්?
කරුණාකරලා මොනවා හරි කියන්න මිනිස්සුන්ට තේරුම් ගන්න පුළුවන් වෙන්න.
ඔබතුමා විනිසුරු ධූරය අල්ලසක් විදියට පාවිච්චි කරලා ගනුදෙනුවක් කළාද?
අම්මේ.
ඇයි මට ඕනේ වුණේ ශ්‍රේෂ්ඨාධිකරණ විනිසුරුවරයෙක් වෙන්න?
මුලින්ම නම්, මට හේතු තිබුණා.
ඒත් ටික කාලයක් යද්දී, මට ඒ ගැන අමතක වුණා වගේ...
හරියට මෝඩයෙක් වගේ.
කරුණාකර නැගිටින්න.
මිස්ටර් වූ, මොකක්ද මේ වෙන්නේ?
ගොඩ කාලෙකින්, මියොන්ග්-හුන්.
ඔව් ගොඩ කාලෙකින්, ජුන්ග්-ඉන්.
අර මොකක්ද?
තව අතිරේක හඬ පටයක්.
උතුම් ආචාර්ය ඕ ඇත්තටම දැනගෙන හිටියේ නැද්ද තමන්ගේ දුව එයාගේ කෝල් රෙකෝඩ් කරනවා කියලා?
ඒක කොහොමත් හිතාගන්න බෑනේ.
දැන් කා ගැනවත් විශ්වාස කරන්න බෑ.
දැනට අපි බලමුකෝ උසාවියේ මොකද වෙන්නේ කියලා.
තමුන් ඉවරයි.
- තමුන් මහ බල්ලෙක්! - ආරක්ෂක නිලධාරීන්!
මම තමුන් වගේ බල්ලෙක්ව විශ්වාස කළානේ!
මගෙන් අයින් වෙයන් යන්න.
ලැජ්ජා වෙන්න ඕනේ මිනිහා.
මොනවද බලන් ඉන්නේ?
- ඔයා හොඳින් නේද? - ඔව්.
නියමයි, මියොන්ග්-හුන්.
මම ඔයාට ඇහැක් ගැහුවේ නෑ.
ඒක මගේ පුරුද්දක්.
මොකක්?
ඔයා හිතනවද මම වගේ කෙනෙක්
මේකෙන් ඉවර වෙයි කියලා?
ෂික්. මම බය වුණානේ.
කොණ්ඩේ පොඩ්ඩක් ඩයි කරගත්තොත් හොඳයි නේද මොකද ඔයා දැන් ප්‍රවෘත්තිවල යයිනේ.
- මොකක්ද? - පර බල්ලා.
හරි.
ඒක ඇත්තක්ද?
- කරුණාකරලා මොනවා හරි කියන්න. - එතකොට ඔබතුමා ඒක පිළිගන්නවද?
- කාන්ග් ඩා-විට්! - අප්පා, දෙයියනේ කියලා.
යමු යමු.
මගේ බිම්මල් ටික ආයේ ඇවිල්ලා, කිසිම කරදරයක් නෑ!
ඉස්සර තිබුණා වගේමයි!
අපේ ඔෆිස් එක මතක් වුණු තරමක්!
ඔයාට සතුටුද?
මට නම් මේක විශ්වාස කරන්නත් බෑ.
අඩුම තරමේ අපිට ඉර එළිය වැටෙන කාමරයක්වත් දෙන්න තිබුණා.
- ඇයි ආයෙත් මේ අඳුරු මූසල කාමරේමද? - මොකක්? එතකොට ඔයාට ලොක්කව බලන්න යන්න පුළුවන්නේ?
අලුත් ඔෆිස් එකේ ඔත්තුකාරයෙක් වෙන්නම් කියන්න.
මම ඔයාට කී පාරක් කිව්වද ඕක කියන එක නවත්තන්න කියලා.
බෑ. මම ජීවිත කාලෙටම ඕක කියනවා.
- ජීවිත කාලෙටම? - ඔව්.
- අනේ මන්දා, යූ නාන්-හී! - හායි.
- මිස්ටර් කාන්ග්! - මිස්ටර් කාන්ග්!
මම මෙහෙට ආවේ ගොඩ කාලෙකින්, ඉතින් මේ කාමරේ හරිම ෂෝක්.
ඇත්තද? ඒත් සර්ගේ බඩු විතරයි තාම ආවේ නැත්තේ.
ඇත්තට? කමක් නෑ, මම වෙන ඔෆිස් එකක් තෝරාගත්තා.
- කොහෙද? - අන්න අතන. අර ඈත උඩ.
- මිස්ටර් කාන්ග්. - ඔව්?
මට සමාවෙන්න.
මොකටද?
මේ...
ඇත්තම කිව්වොත්, සර් එකපාරටම
ආචාර්ය ඕ ගේ සාක්ෂි ඉල්ලීම ඉල්ලා අස්කර ගත්තම, මට සැක හිතුණා.
මම හිතුවේ සර් රහසින් මොකක් හරි එකඟතාවයකට ආවා කියලා.
මිස් පාක් කවදද මාව ඇත්තටම විශ්වාස කරන්නේ?
හැබැයි ඉතින් එහෙම හිතෙන එක සාධාරණයි.
නඩුවට කලින් දවස වෙනකන්ම සර් හිටියේ ලොකු කල්පනාවකනේ.
දෙයියනේ.
ඒක ඇත්ත. දිනන්න පුළුවන් වෙයි කියලා විශ්වාසයක් සර්ගේ මූණේ පේන්නවත් තිබුණේ නෑ.
- අනේ මන්දා. - ඒක ඇත්ත.
කට වාචාලයෙක් එකපාරටම දවස් ගාණක් සද්ද නැතුව හිටියම,
ඒක අමුතුයි නේද?
අප්පා, මම ඔයාලට කී පාරක් නම් කියන්න ඕනෙද?
තේරෙන්නේ නැත්නම් පාඩම් කරගන්න. අපි කොහොම හරි දිනනවා!
අපි පරදින්න නියමිත නම්, මම මේක පටන් ගන්නේවත් නෑනේ!
- තේරුණාද? - ඔව්!
දැන්, අපි ආයේ ආපු එක සමරන්න ටොන්ගින්වල සූන්ඩේ-ගුක් කන්න යමු!
- හා! - හැබැයි බිල බෙදාගන්න ඕනේ හොඳේ.
සූන්ඩේ-ගුක් වලටත් බිල බෙදාගන්නවා.
මෙන්න මෙයා ඇවිල්ලා.
- මෙයා සුපිරිම වැඩ්ඩෙක්. - ඇත්තටම වැඩ්ඩෙක් තමයි.
ශ්‍රේෂ්ඨාධිකරණ අභිචෝදක කාර්යාලය
අයින් වෙන්න, අයින් වෙන්න!
කරුණාකරලා පස්සට යන්න.
විනිසුරු ෂින්.
අද ප්‍රශ්න කිරීම්වලින් පස්සේ අත්අඩංගුවට ගැනීමේ විරෙන්තුවක් නිකුත් කරනවා.
ඔබතුමා ඒක දැනගෙන හිටියද?
මම හැම දෙයක්ම කළේ රටේ යහපත වෙනුවෙන්.
තනතුරේ ඉන්න විනිසුරුවරයෙක් වෙලත්,
ලොකු වංචාකාරයෙක්ට උදව් කරපු එක ගැන ඔබතුමාගෙන් ප්‍රශ්න කරනවා.
ලැජ්ජා නැද්ද ඔයාට?
කරුණාකරලා වචනයක් දෙකක් කතා කරන්න!
මම හිතුවේ ඔයා තාම පොඩි ළමයෙක් කියලා.
කොහොමහරි අන්තිමේදී හිරේ යන එක මගහරගන්න ඔයාට පුළුවන් වුණා නේද.
මට කැමති යාළුවෝ ටිකක් තාම මට ඉන්නවා.
ඔයාගේ බඩු ටික මෙහෙන් තියන්න.
මම මිස් සෝට කියන්නම් ඒවා ඔයාට එවන්න කියලා.
හරි.
ස්තූතියි.
තාත්තේ.
ඇයි තාත්තා සැක කළේ නැත්තේ
දාවිත් ඒ වගේ දෙයක් කරයි කියලා?
එහෙම කවුරුත් හිටියේ නෑ.
එකම එක්කෙනෙක්වත් හිටියේ නෑ
මගේ යෝජනාවක් ප්‍රතික්ෂේප කරපු
පහුගිය අවුරුදු 20 තිස්සෙම.
ජුන්ග්-ඉන්.
මම දැනගත්තා ඔයත් හරියටම මම වගේමයි කියලා.
සුබ පැතුම්.
කොහොමද ගිනිකොන පැත්තෙන් එන ඉර එළිය? ජුන්ග්-ඉන් ගෙන්
ඔව්, මේක තමයි තැන.
මේකද ගිනිකොන පැත්තට මුහුණලා තියෙන්නේ?
මේක තමයි මට අයිති තැන.
මේක අලුත් ආරම්භයක්.
මේක පඩියක් කරගෙන, මම යනවා කොච්චර දුර...
කාන්ග් මහත්තයා.
ඔව්, කිම් මෙනවිය?
අලුත් කළමනාකාර මණ්ඩලයේ මීටින්ග් එකක් තියෙනවා.
මීටින්ග් එකක්?
අනිවාර්යයෙන්ම, මම යන්න ඕනේ.
පොඩ්ඩක් ආපහු කියන්න පුළුවන්ද?
- මොකක්ද? - කාගේ මීටින්ග් එකක්ද?
අලුත් කළමනාකාර මණ්ඩලයේ.
කළමනාකාර මණ්ඩලයේ!
ආයුබෝවන්, කාන්ග් මහත්තයා.
හරි. වූ මහත්තයත් අපිත් එක්ක එකතු වෙනවා. එයා ගිය පාර ලොකු වැඩක් කළානේ.
අනේ නෑ. මම එච්චර දෙයක් කළේ නෑ.
ඔයාලත් එක්ක එකතු වෙන්න ලැබුණු එක සතුටක්.
හරි, වූ මහත්තයා.
- මම මගේ උපරිමය කරන්නම්. - කරන්නම වෙනවා.
දැන්, මේක ඕ ඇන්ඩ් පාර්ට්නර්ස්ලාට අලුත් ආරම්භයක් වෙයි.
අපි හොඳම නීති දැනුම පාවිච්චි කරලා දිනන ජාත්‍යන්තර නීති සමාගමක් විදියට දියුණු වෙමු,
ලොබි කරලා හරි යටි කූට්ටු වැඩවලින් හරි නෙවෙයි.
හරි එහෙනම්. අපි ඔක්කොම එකතු වෙලා වැඩ කරමු.
හරි.
හරි. අපි හදිසි කාරණාවකින්ම පටන් ගමුද?
වූ මහත්තයා බෙක්සුන්ග් වල ඉඳන් එද්දී නඩුවකුත් අරගෙනයි ඇවිත් තියෙන්නේ.
ඔව්, ඔයාලට පේන විදියටම,
මේ නඩුව සම්බන්ධ වෙන්නේ බිල්ටන් කෙමිකල් එකට.
අපි මොනවා කරලා හරි මේ නඩුව බාරගන්න ඕනේ.
අපි මේකට විශේෂ කාර්ය බලකායක් හදන්න ඕනේ.
බිල්ටන් කෙමිකල් කිව්වේ, අර විෂ ඩයපර් කේස් එක නේද?
කරුණාකරලා වචන පාවිච්චි කරද්දී පරිස්සම් වෙන්න.
ඔයාලට පුළුවන්ද ඒක දාන්න?
ඒක විෂ සහිත නෑ. ඒක පරිසර හිතකාමී නිෂ්පාදනයක්.
ඒකේ අතුරු ආබාධ හින්දා බබාලා ලෙඩ වෙලා මැරුණා නේද?
පාරිභෝගිකයන් අතර කේස් ටිකක් තිබුණා
විශේෂ ඇඟේ ස්වභාවයන් තියෙන අයගේ, ඒගොල්ලන්ට ඒක දරාගන්න අමාරු වුණා.
විද්‍යාත්මකව මේකට හේතුව මොකක්ද කියලා තවම හරියටම හොයාගෙන නෑ.
හරි. ඇමරිකාවෙත් නඩු දාන්න පටන් අරන් නේද?
එහෙ නම් ගොඩක් කල් යයි.
අපි ඉස්සෙල්ලාම කොරියාවේ නඩුව නිශ්ප්‍රභ කරගත්තම…
අපිට පුළුවන් වෙයි ඇමරිකාවෙත් නඩුව බාරගන්න, නේද?
ඒක හරි.
හරි. ක්වොන් මහත්තයා,
කරුණාකරලා අපිට උදව් කරන විශේෂඥයෝ කණ්ඩායමක් ලෑස්ති කරගන්න.
යූ මෙනවියට පුළුවන් කලින්ම PR වැඩ ටික පටන් ගන්න.
හරි මැඩම්.
ඊළඟට කාන්ග් මහත්තයා.
ඔයාට පුළුවන් නඩුවට ඕන කරන මූලික සැලැස්ම හදන්න.
වැඩිය සද්ද බද්ද වෙන්නේ නැති පොඩි උසාවියක් නම් හොඳයි නේද?
කොහොමද අපි නඩුවක් දැම්මොත් ණයක් නෑ කියලා තහවුරු කරගන්න
වින්දිතයෝ ටික එකතු වෙන්න කලින්?
ඒක නම් නියම උපායක්.
නේද, කාන්ග් මහත්තයා?
ඒයි!
කාන්ග් මහත්තයා!
ඔහොම කරලා කොන්ද අමාරු හැදෙයි.
ආයුබෝවන්, කාන්ග් මහත්තයා!
- කාන්ග් මහත්තයා! - අනේ දෙවියනේ!
- ගොඩ කාලෙකින් දැක්කේ! - හායි.
ඔයාලා ඔක්කොම මෙතන.
අපිට හරිම දුකයි.
දැන් ඔයාව දකින්නත් හරි අමාරුයිනේ මැනේජ්මන්ට් එකට ගියාට පස්සේ.
මොකද? ඔයාලට මාව පාලු වුණාද?
පාලු වුණා? පිස්සුද.
නිකන් පාරේ ඉන්න පූසෙක් එකපාරටම නැති වුණාම,
- නිකන් කල්පනා වෙනවා. එච්චරයි. - අපොයි.
පාරේ ඉන්න පූසෙක්? පොඩ්ඩක් ඉන්න, කවුද මේ ටීම් එකේ එහෙම ඉන්නේ?
ඒක නෙවෙයි, ඇයි ඔයා නිෂ්පාදන වගකීම් නඩු වල ෆයිල් හෙව්වේ?
අර විෂ ඩයපර් කේස් එකට තමයි ඉතින්.
- මට මේවට වෙලාවක් නෑ. - මොකක්?
අපි නොමිලේ නීති උපදෙස් දෙන්න යන පොඩි මුඩුක්කු ගම්මානයක් තියෙනවා.
එහේ ඉන්න බබාලා දෙන්නෙක් ඉස්පිරිතාලේ ඉන්නේ, තත්ත්වේ ගොඩක් බරපතලයි.
ඒගොල්ලන්ගේ පවුල්වල අය අපේ කකුල් අල්ලන් ඇඬුවා.
ඒක දැක්කම පපුව හෝස් ගාලා යනවා.
ඒ කාලකන්නි ඒවා විකුණලා තියෙන්නේ පරිසර හිතකාමී අලුත් අමුද්‍රව්‍ය කියලා.
ගි-ප්පම්, මට දැන් ඇමරිකාවේ ලිපියක් හම්බවුණා!
- ඇත්තටම? - පොඩ්ඩක් ඉන්න.
මේකේ තියෙන්නේ මිසූරි වලත් නඩුවක් දාලා කියලා.
ඔයාලා වෙනස් වෙලා නෑනේ.
මේ කේස් එක නිසා අපිට මෙතන ඉඳන් රෑ වෙනකන් වැඩ කරන්න වෙයි.
- අපිට මේක මාර අවස්ථාවක්. - නොමිලේ සේවය කරන ලෝයර් කෙනෙක් වෙන එක හරිම…
ඔයාලට මාරුවීමක් ඕනෙද?
අමාරුයි නම්, මම ඔයාලව මාරු කරන්නම්.
ඇත්තටම?
ඒයි, මම දැන් මැනේජ්මන්ට් එකේ ඉන්නේ.
කාන්ග් මහත්තයා, මම…
- ඇමරිකාවේ බබාලටත්… - ඔව්, එහෙත් වෙලා තියෙන්නේ මේකම තමයි.
කොරියාවේ බබාලට වුණ දේමයි එහෙත් වෙලා තියෙන්නේ.
- හරි. - ඔව්.
ස්තූතියි අපිට එහෙම කිව්වට,
- ඒත් මම කැමතියි මෙහෙම ඉන්න. - ඇයි? ඒක ඔයාගේ හීනයක්නේ.
මම ඔයාව මාරු කරන්නම්.
මේ කාලකන්නි.
මට මේගොල්ලන්ව දාලා යන්න බැරි වෙයි වගේ.
නන්-හි, යොන්ග්-සිල්, සහ ගි-ප්පම්.
එයාලා එක්ක වැඩ කරන එක හරි විනෝදයි.
ඔයා නන්-හිගේ නම තමයි ඉස්සෙල්ලාම කිව්වේ.
මොකක්?
නෑ, මම කිව්වේ නම්වල අකුරු පිළිවෙලට.
- ඒයි ජුන්-උ. ඔයා වැඩට යන්නේ නැද්ද? - මම යනවා.
අකුරු පිළිවෙල, හිතාගන්න පුළුවන්.
අපි හොයාගත්ත දේම තමයි එයාලත් කියන්නේ.
මට හිතෙන්නේ පාර්ක් මෙනවිය කලින් කිව්ව විදියටමයි මේක වෙන්නේ.
බිල්ටන් කෙමිකල් ඩයපර්ස්
අලුත උපන් බිළිඳුන්ගේ හඳුනා නොගත් පල්ලු
දරුණු ආසාත්මිකතාවයකින් බිළිඳෙක් මිය යයි
සැකය පැතිරෙද්දී මව්වරු හඬා වැටෙති
වඩාත්ම වැදගත් වෙන්නේ
ඔයාට දිනන්න පුළුවන්ද බැරිද කියන එකයි.
ඔයා මගෙන් ඒ ගැන අහන්නේ නෑනේ.
මොකක් ගැනද?
ඇත්ත මොකක්ද කියලා.
ඒක වැදගත් නැද්ද?
මට හිතෙන්නේ මට දිනන්න විතරයි ඕනේ.
ඇයි මේ හදිස්සියේ? වැඩ ගැන නම්, අපිට ඔෆිස් එකේදී කතා කරන්න තිබුණා.
නෑ, මට එපා.
ඔයා බොන්නේ නැද්ද?
ඔයා එක පාරක් කිව්වා මතකද
ඇත්ත 99ක් මැද්දේ එක බොරුවක් තිබුණම,
- මිනිස්සුන්ට ඒක තෝරගන්න බෑ කියලා. - ඔව්, මම එහෙම කිව්වා.
මතකද අපි ගන්ග්නුන්ග් ගිය වෙලාව?
ඒක ගොඩක් ඉස්සරනේ. ඇයි එකපාරටම?
අපි බොන ගමන් කතා කළේ අපිට වෙච්ච ලැජ්ජා සහගතම දේවල් ගැන.
ඔයාට නම්, එක පාරක් පන්තියේ පළවෙනියා වෙන්න බැරි වෙලා ඉස්කෝලෙදි අඬපු එක.
මට නම්,
මම ආස කරපු කෙල්ලට තෑග්ගක් ගන්න සල්ලි ණයට අරන්
අන්තිමට එයා මාව ප්‍රතික්ෂේප කරපු එක.
බැන්ග් ජි-මින්.
ඇයි ඔයා කියන්න ආපු දේ කියන්න මෙච්චර වෙලා ගන්නේ?
කොහොමද යූ ජේ-බොම්ට පුළුවන් වුණේ ඒක ගැන කතා කරලා මාව රවට්ටන්න?
ඔයාට ජි-මින්ව මතකද?
- ඔයා කියන්නේ බැන්ග් ජි-මින් ගැනද? - ඔව්, ඔයාගේ මුල්ම ආදරේ.
නිකන් යන්න බං යන්න.
එයා මට කැමති වුණාට මම එයාට කැමති වුණේ නෑ.
- නෑ, මම එයා ගැන උනන්දුවක් තිබ්බේ නෑ. - එහෙමද?
ඔයා මට වැඳලා ඉල්ලුවා වොන් 30,000ක් ණයට දෙන්න කියලා එයාට උපන් දිනේට තෑග්ගක් ගන්න,
ඔයා තාම ඒ සල්ලි මට දුන්නෙත් නෑ.
මේ ලෝකෙම හිටියේ ඔයා විතරයි
ඒ කතාව ගැන දැනගෙන හිටිය.
ඒක වැදගත්ද?
එදා මම රැවටුණේ නැත්නම්, ඔයාට කිසිම අවස්ථාවක් ලැබෙන්නේ නෑ.
ඔයාගේ තාත්තාව අයින් කරන්න අවස්ථාවක්.
ඔයා කොච්චර කල් අතීතය ගැන කතා කර කර ඉන්නද හදන්නේ?
අනාගතේ ගැන කතා කරන එක වඩා හොඳ නැද්ද?
මම දන්නවා. ඔයාට එපා වෙලා ඇත්තේ.
මට තේරෙනවා.
මම සමාව ගන්නද?
ඒ වුණාට ඔයා ඒක පිළිගන්න එකක් නෑ.
ඒත්, දාවිත්,
මට ඔයාව ඕනේ.
- ඒයි. - මම ඇත්තමයි කියන්නේ.
මට ඕන ඕ ඇන්ඩ් පාර්ට්නර්ස් එක ගෝලීය සමාගමක් කරන්න.
මට තනියම ඒක කරන්න බෑ.
ඔයාට ඕන නම් මට ඔයාව සම-විධායක නිලධාරී කරන්න පුළුවන්.
බිල්ටන් කෙමිකල් නඩුව අපේ පළවෙනි පියවර වෙයි.
මම තීරණය කළා ඇමරිකාවෙත් අපේ ශාඛාවක් පටන් ගන්න.
මාත් එක්ක ජාත්‍යන්තර මට්ටමට යමු. හාද?
නීතිඥ පාර්ක් ගි-ප්පම්
- ඔව්, පාර්ක් මෙනවිය? - කාන්ග් මහත්තයා.
මම දන්නවා ඔයා කාර්යබහුලයි කියලා, ඒත් ඔයාට පොඩි වෙලාවක් වෙන් කරගන්න පුළුවන්ද?
ඇයි? ප්‍රශ්නයක්ද?
අපේ අම්මයි තාත්තයි බල කරනවා ඔයාව ගෙදර එක්කන් එන්න කියලා.
ඔයාගේ අම්මයි තාත්තයි?
බය වෙන්න එපා කවුරුත්.
- මෙන්න එයා ආවා. - එයා ආවා.
ඔයාලා ඔක්කොම මෙතන.
- කාන්ග් මහත්තයා! - අනේ දෙවියනේ!
කාන්ග් මහත්තයා, ඉක්මනට වාඩි වෙන්න!
- මගේ දෙවියනේ! - මොකක්ද මේ වෙන්නේ? මොකක්ද මේ?
මොකක්ද මේ වෙන්නේ?
- සුබ උපන්දිනයක් වේවා - සුබ උපන්දිනයක් වේවා
සුබ උපන්දිනයක්…
මේක මගේ උපන් දිනේ නෙවෙයි හැබැයි.
- ඉස්සෙල්ලාම ඉටිපන්දම නිවන්නකෝ! - නිකන් ඉටිපන්දම නිවලා දාන්න!
- ඉස්සෙල්ලාම නිවන්න! - නිවන්න! ඉක්මන් කරන්න!
- ලොකු හුස්මක් ගන්න. - පිබලා නිවන්න.
ඔබට පින් සිදුවන්නට අපි සතුටින් ජීවත් වෙමු
බොහොම ස්තූතියි, කන්ග් මහත්තයා.
ඉන්න, ඒ ඇයි?
ඇයි මේ එකපාරටම?
ඔබතුමා අපේ පවුල බේරගත්තා.
අර අවුරුදු 15කට කලින් තිබුනු බංකොලොත් නඩුවේදි.
අනේ නෑ. මම කළේ මගේ රාජකාරියනේ.
ඔබතුමාට ස්තූති කරන්න කියලා අම්මයි තාත්තයි මට හරියට වද කළා.
"බොහොම ස්තූතියි."
"ඔබතුමා වගේ උතුම් මනුස්සයෙක් නිසා, අපේ පවුලට සතුටින් ජීවත් වෙන්න ලැබුණා."
"ස්තූතියි, කන්ග් විනිසුරුතුමනි."
මේක ඇත්තටම හිතට වදිනවා.
පුංචි අත්පොලසන් නාදයක් දෙමු!
අනේ එපා! කරුණාකරලා ඕක නවත්තන්න.
මම දැන් විනිසුරුවරයෙක් නෙවෙයි.
අනික මම එච්චර හොඳ මනුස්සයෙක් නෙවෙයි.
මම හිතන්නේ මගේ ගැන විතරයි.
එදා වගේම අදත්.
"එදා වගේම අදත්."
"නෑ. හිතලා බලන්න ඇයි ඔයාගෙ නම දාවිත් වුණේ කියලා."
"ගොලියත්ට එරෙහිව අසරණයන් වෙනුවෙන් සටන් කරපු දාවිත් වගේ ඔයත්."
"එදා වගේම අදත්."
දැන් බැලුවම ඒක ඇත්ත. "දාවිත්."
කවුද ඔයාට ඒ නම දැම්මේ?
මේ කණ්ඩායම ගැන බලන එකත් වැදගත්,
ඒත් අපි මුලින්ම ඉලක්ක කරන්න ඕනේ
මේ කණ්ඩායමේ ඉන්න අයව.
තවම අර විපතට පත් අයගේ පැත්තට එකතු නොවුණු
මධ්‍යස්ථ දෙමාපියන්ව අපි හොයාගෙන
ඒ අයව අර සැර කණ්ඩායමෙන් වෙන් කරගන්න ඕනේ.
අපිට වාසි වෙන විදිහට සාක්ෂි දෙනවා කියන පොරොන්දුව පිට,
අපි කලින්ම ඒ අයට වන්දි මුදලක් ගෙවනවා.
මේ පවුල් ඉන්නේ ඉස්පිරිතාල බිල් නිසා ලොකු ආර්ථික අමාරුකමක.
ඒ නිසා, එයාලා අපේ යෝජනාවට කැමති වෙන්න තියෙන ඉඩකඩ බොහොම වැඩියි.
හරි…
ඇයි, කන්ග් මහත්තයා?
කන්ග් යු-ද්‍යුම්.
- මින් හා-රින්. - මොකද මේ කරන්නේ?
යේ-ජුන්.
කිම් යේ-ජුන්.
- යූන් සේ-බොම්. - මොනවද මේ කරන්නේ? නවත්තන්න.
ඒයි, පොඩ්ඩක් ඉන්න!
සොන්ග් මි-රි-නේ.
සැලැස්ම නම් හොඳයි.
හැබැයි අපි මේ දේ කරන්නේ එයාලගෙ මූණු දිහා බැලුවට පස්සෙයි.
තමන් මේ ගනුදෙනු කරන්නේ කාගේ දරුවන්ගේ ජීවිත එක්කද කියලා දැනගෙන ඉන්න එපායැ.
- කන්ග් මහත්තයා. - කවදාහරි දවසක,
මේ අයගේ නම් පාවිච්චි වෙයි අණ පනත්වලට...
ආයේ කවදාවත් මේ වගේ දේවල් නොවෙන්න වගබලාගන්න.
තේරුණාද?
ඔව්?
අපි ආපහු පටන්ගමු.
ඔව්, මම…
මම දිගටම කරගෙන යන්නම්.
ඇමරිකාවේ වැඩ කටයුතු කොහොමද?
අපිට ඩයපර් නඩුව භාරගන්න බෑ කියන්නේ මොන විකාරයක්ද?
ඇයි බැරි?
මොකද 'ඕ සහ පාර්ට්නර්ස්' සමාගම පෙනී ඉන්නේ විරුද්ධ පාර්ශවය වෙනුවෙන්.
- බිල්ටන් කෙමිකල් එක වෙනුවෙන්ද? - මම හිතුවේ ඒක බොරුවක් වෙන්න ඇති කියලා.
කන්ග් මහත්තයා, ඔයත් පාලක මණ්ඩලයේ ඉන්නවනේ. වෙන ක්‍රමයක් ඇත්තෙම නැද්ද?
එයාලා මට කිව්වේ දිනන්න ක්‍රමයක් හොයන්න කියලා,
තවත් වින්දිතයෝ එකතු වෙන්න කලින්.
ඔයා ඇත්තටම ඒක කරන්නද හදන්නේ?
ඒ කියන්නේ, ඔයත් ඉස්සර අසරණයෝ වෙනුවෙන් පෙනී හිටපු නීතීඥයෙක්නේ. ඒක අමතක වුණාද?
ඉතින් අපි බලෙන්ම මේ නඩුව ගත්තොත්,
ඔයාලා අපිව විසුරුවලා අස් කරලා දානවද?
ඇත්තටම?
කන්ග් මහත්තයා!
දැන් ඉඳන්, අපි…
වෙන් වෙලා තනියම වැඩ කරනවා.
මොකක්?
මේ මොකක්ද මේ?
ඔයා නොමිලේ නඩු අහන නීති සමාගමක් පටන් ගන්නද යන්නේ?
- ඇත්තටම? - කවුද අනේ එහෙම දේවල් කරන්නේ?
- ඕකෙන් සල්ලි හොයන්න බෑනේ. - මොකක්?
මම මේ ලෝකේ වැඩියෙන්ම වෛර කරන දේ මොකක්ද?
- අනුන්ට රැවටිලා මෝඩයෙක් වෙන එකද? - අන්න හරි.
අසාධාරණ විදිහට රැවටිලා මෝඩයෝ වුණු හැමෝම මම එකතු කරගන්නවා,
ඊටපස්සේ ඒ අයට පහත් කරලා සලකපු එවුන්ට මම හොඳ පාඩමක් උගන්නනවා.
සමාව ගන්නකොට, වචන විතරක් මදි.
සල්ලිවලිනුත් වන්දි ගෙවන්න ඕනේ.
එක්කෙනෙක් දෙන්නෙක් වෙනුවෙන් කතා කළාට සල්ලි හොයන්න බෑ.
හැබැයි අපි සිය ගණන්, දහස් ගණන්, ලක්ෂ ගණන් මිනිස්සු එකතු කරගත්තම,
ඒ අය වොන් බිලියන ගාණක් වටිනා සේවාදායකයෝ පිරිසක් වෙනවා.
අසාධාරණ විදිහට අමාරුවේ වැටුණු අය වෙනුවෙන් මම පෙනී ඉන්නවා,
ලැබෙන නඩු ගාස්තු වලින්,
මම අලුත් බිල්ඩිමක් ගහනවා.
මේ බිල්ඩිම ළඟින්ම, හැබැයි මීට වඩා උසට!
එතකොට මේ බිල්ඩිමට වැටෙන ඉර එළිය ඔක්කොම වැහෙනවා!
එතකොට මේකේ බිම්මල් වවන්න පුළුවන්!
බඩු ලෑස්ති කරගන්න.
මම බඩු ගෙනියන ලොරියකට කතා කරන්නම්.
ඇසට ඇසක්!
අපිට ආයෙත් බඩු අකුලගන්න වෙනවද?
යමන් ජුන්-උ!
දැන් ටිකකට කලින්නේ බඩු එළියට ගත්තේ, ආයෙත් අකුලගන්නද වෙන්නේ?
"ඇසට ඇසක් නීති සමාගම"
ප්‍රධාන විධායක සහ නීතීඥ කන්ග් දාවිත්
කවුද කිව්වේ මිනිස්සුන්ව හදන්න බෑ කියලා.
බිල්ටන් කෙමිකල් ඩයපර් වින්දිතයන් සොයනු ලැබේ
ඇසට ඇසක් නීති සමාගම
- මේක අල්ලගන්නකෝ. - ඒයි!
පොඩි වෙලාවකට.
- මට කතා කරන්න ඕනේ... - මොකද දැන් මේ?
බිස්නස් කාඩ් ටික.
මම කන්ග් දාවිත්.
ආයුබෝවන්, මම කන්ග් දාවිත්!
මම කන්ග් දාවිත්!
අවශ්‍යතාවයක් වුණොත් මට කතා කරන්න.
- ස්තූතියි. - අපි 'ඇසට ඇසක්' එකෙන්.
මම නීතීඥ කන්ග් දාවිත්.
විත්ති පාර්ශවය.
තව ඉදිරිපත් කරන්න දෙයක් නෑ නේද? එහෙනම් මම නඩුව අවසන් කරනවා.
ස්වාමීනි!
මේ හීතල කාලෙ ඔයාලා අපිට ගෙදරින් යන්න කිව්වොත්…
මේ ලෝකේ, හැමදාම පරාද වෙන මිනිස්සු ඉන්නවා.
මේක රජයේ නිවාස යෝජනා ක්‍රමයක්නේ.
අපිට අඩු වුණේ එකම එක ලියවිල්ලක් විතරයි.
කොච්චර උත්සාහ කළත්, මේ ලෝකෙත් එක්ක සටන් කරන්න ඒ අයට හයියක් නෑ.
අපි දේශන අවසන් කරලා තීන්දුව ප්‍රකාශයට පත් කරනවා.
උසාවිය
- තීන්දුව ප්‍රකාශයට පත්-- - පොඩ්ඩක් ඉන්න!
ඇසට ඇසක්
ස්වාමීනි, මේ සීතල කාලගුණයෙත් ඔබතුමා කරන සේවයට ස්තූතියි.
අපිව විත්තිකරුවන්ගේ නීතීඥවරුන් විදිහට පත් කරගත්තා දැන්.
තමුන් පෙනී ඉන්නේ විත්තිකරුවන් වෙනුවෙන්ද?
එහෙමයි ස්වාමීනි. කරුණාකරලා නඩුව නැවත අහන්න අවසර දෙන්න.
ඒ වගේම නොමිලේ නඩු කතා කරන නීතීඥයෝ ඒ අයගේ ළඟින්ම ඉන්නවා.
ඒ නිසා අපි පැරදුණත්, අපි පරදින්නේ එකට.
💜💜සිංහල පරිවර්තනය : සුලෝචනා ජයකොඩි💜💜